Ime projekta: SuMo (ESustainable Mobility in the Port Cities of the Southern Adriatic Area)\nVodeći partner: Javna kopanija za transport Brindizi (Italija)\nBudžet projekta: 1.079.535 €\nIPAII kofinansiranje: 917.604,75 €\nProjekat SuMo ima za cilj da podrži razvoj inovativnih i održivih rješenja za podršku saobraćaju na području gradskih luka. Konkretno, ovaj glavni cilj se može postići poboljšanjem održivih transportnih veza i vidova transporta kako bi unaprijedili proces putem kojeg turisti i putnici stižu do turističkih odredišta, a u ovom slučaju to važi i za lokalno stanovništvo. Projekat će dati nekoliko specifičnih rezultata koji će konkretno doprinijeti unapređenju kapaciteta održivih prekograničnih veza u području saradnje.\nTačnije, realizovaće se nekoliko održivih, efikasnih, multimodalnih i kvalitetnih prekograničnih transportnih veza, kao što su:\n„zelena“ veza u saobraćaju biće ostvarena unutar unutrašnjeg i srednjeg dijela luke Brindizi nabavkom električnog motornog broda;\nnabavka hibridnog autobusa koji će se koristiti na lučkom području Luke Bar;\nbiciklistička staza koja počinje od luke Vlora;\npaneli sa različitim porukama (Sistem za praćenje saobraćaja i životne sredine).\nPored navedenog, projekat SuMo teži tome da utiče na ponašanje i stavove kako turista, tako i lokalnog stanovništva u vezi sa novim rješenjima za prevoz i putovanja.\nširenje mreže pametne – održive mobilnosti kroz razvoj teritorijalnih i prekograničnih smjernica;\npovećanje svijesti građana o pametnoj i zelenoj mobilnosti;\npovećanje transnacionalne koordinacije među zemljama u razvoju i implementacije integrisanih sistema prevoza putnika, smanjenje postojećih nejednakosti i stvaranje mogućnosti da se implementiraju pametna rješenja za identifikovane izazove u oblasti prevoza turista i lokalnog stanovništva;\nunapređenje regionalnog sistema za prevoz turista, promovišući sveukupan ekonomski razvoj regiona i favorizujući veze uključenih regiona i nacionalnih/evropskih politika.\nkreiranje održivih rješenja vezanih za održiv transport u obuhvaćenim gradskim lučkim područjima kroz realizaciju teritorijalnih smjernica (Planovi urbane održive mobilnosti - jedan po obuhvaćenoj teritoriji) i prekograničnih smjernica. Iz tog razloga projekat namjerava da identifikuje i analizira šeme i rješenja koja bi se mogla iskoristiti i u drugim slučajevima (uz adekvatnu nadogradnju) u područjima Brindizija, Bara, Vlore i Termolija. Svaki partner će dobiti konkretne rezultate u pogledu izvodljivosti, efikasnosti, ekonomičnosti, nivoa zadovoljstva putnika koji putuju kroz gradske luke;\nstvaranje održivog, efikasnog, multimodalnog i kvalitetnog prekograničnog transportnog sistema unutar obuhvaćenog područja kroz nekoliko „zelenih“ i novih transportnih veza.\nJavna kompanija za transport Brindizi (Italija)\n"Luka Bar“ AD (Crna Gora)\nOpština Valona (Albanija)


Mihajloviću dve nedelje da popravi utisak, zamena je spremna! - Sportske.net\nMihina lista prekobrojnih!Zvanično - Šalke ostao bez BoatengaGenijalan potez Đakoma BonaventureRazočaravajući meč Mihinog MilanaFantastična odbrana mladog Donarume!\nNajnovije razočaranje je utakmica protiv Karpija, ekipe koja ima najslabiju odbranu u ligi i ekipe koja je trenutno pretposlednja u ovom takmičenju.\nSada se u italijanskim medijima najavljuje da bi Mihajlović u naredna dva kola mogao da dobije otkaz. Naime, ukoliko se desi da ne osvoji svih 6 bodova protiv Verone i Frozinonea, nalaziće se pod ogromnim pritiskom.\nPiše se i da je zamena već spremna, a to je Ćezare Prandeli, nekadašnji selektor Italije i bivši trener Parme, Rome i Fiorentine.\nPoslednji angažman ovom treneru je bio u Galatasaraju, ali se nije najbolje proveo u Turskoj, često je kritikovan od strane medija, ali i sopstvenih igrača koji su izražavali svoje nezadovoljstvo nekoliko puta u toku sezone.


Igra i svetlo na otvorenom za nacionalni dan Izraela - MediaSfera\nPovodom obeležavanja 73. Dana nezavisnosti Države Izrael u Beogradu, na poziv Aleksandra Ilića v.d. direktora Kulturnog centra Beograda (KCB), dolazi izraelski koreografski dvojac – Niv Sheinfeld i Oren Laor.\nOni će u sredu 21. aprila s početkom u 18.00 časova, na platou ispred KCB-a u prostoru fontane, izvesti plesnu predstavu “Dvosoban stan” (Two Room Apartment). Nakon plesnog performansa, beogradskoj publici biće predstavljena svetlosna instalacija vizuelnog umetnika Izvanrednog Boba.\nTagoviigra Izrael Kulturni centar Beograda Niv Sheinfeld Oren Laor. performas


Merkelovoj novi mandat, AfD na velika vrata ulazi u Bundestag - Sputnjik Srbija\n03:43 01 Decembar 2020\nMerkelovoj novi mandat, AfD na velika vrata ulazi u Bundestag\n19:47 24.09.2017 (osveženo 09:49 25.09.2017) Preuzmite kraći link\nDemohrišćanska stranka predvođena Angelom Merkel na parlamentarnim izborima u Nemačkoj osvojila je 32,5 odsto glasova, Socijaldemokratska stranka na čelu sa Martinom Šulcom 20 odsto, dok je na trećem mestu Alternativa za Nemačku (AfD) sa 13,5 procenata, pokazuju ankete.\nU Nemačkoj su večeras, tačno u 18 časova, zatvorena biračka mesta u svih 299 okruga i time je završeno glasanje na izborima za 19. posleratni saziv Bundestaga, na koje je pozvano 61,5 miliona birača s pravom glasa.\nPolitički analitičari naglašavaju da u Berlinu, najverovatnije, neće biti promena i da će demohrišćani sa Merkelovom na čelu nastaviti da vladaju u takozvanoj velikoj koaliciji sa socijaldemokratama.\nBez Merkelove ili protiv njene volje u Berlinu neće moći da bude formirana nijedna vlada, kažu analitičari, ukazujući na to da će Nemci birati, pre svega, demohrišćane, za koje se procenjuje da mogu da dobiju oko 35 do 37 odsto glasova.\nNemačka na prekretnici: Nacisti marširaju u Bundestag\nU skladu sa istraživanjima javnog mnjenja i raspoloženjem građana, u Berlinu najverovatnije neće biti političkih promena, a to bi moglo da znači da bi i u odnosu prema evropskim temama kao i evropskom putu Srbije spoljna politika i podrška Nemačke mogla da ostane nepromenjena.\nNa izborima, za koje pravo glasa ima tačno 61,5 miliona Nemaca, očekuje se da bi drugoplasirana partija, sa oko 22 odsto glasova, trebalo da bude Socijaldemokratska partija (SPD) Martina Šulca, „izazivača“ Merkelove, dok bi treća po snazi u Bundestagu mogla da bude desničarska Alternativa za Nemačku (AfD), partija dobrostojećih muškaraca i evroskeptika koja je najviše političkih poena dobila na temi izbeglica.\nKo će s Merkelovom vladati Nemačkom, ali i Evropom, otvoreno je pitanje, a analitičari veruju da je nastavak vlade „velike koalicije“ između njenih demohrišćana i socijaldemokrata Martina Šulca sasvim moguć i očekivan.\nNe isključuje se, međutim, ni mogućnost takozvane „Jamajka koalicije“, u bojama zastave te ostrvske zemlje.\nTo bi bila koalicija između demohrišćana (crni), partije Zeleni (zeleni) i liberala (žuti), koji će na čelu sa mladim Kristijanom Lindnerom, za koga se kaže da je „novi Genšer“, ponovo ući u Bundestag.\nSrbija može da računa na podršku Nemačke bez obzira kakva vlada bude bila u Berlinu, rekao je nemački ambasador Aksel Ditman.\n„Sasvim svejedno koja vlada bude nastala jasno je da će ona biti proevropska i da će podržavati Srbiju“, rekao je Ditman Tanjugu na prijemu u svojoj rezidenciji povodom izborne večeri u Nemačkoj.\nOn je izrazio zadovoljstvo što će Berlin i dalje podržavati evropski put Srbije.\nDemohrišćani predvođeni Angelom Merkel bi prema preliminarnim podacima trebalo da osvoje 220 mesta u Bundestagu, prenosi televizija „ARD“.\nKako se navodi, socijaldemokrate Martina Šulca će dobiti 137, zeleni 61, liberali 69, AfD 87, a levica 57 mesta.\nMartin Šulc izjavio je da namerava da ostane lider socijaldemokrata uprkos rezultatima na ovogodišnjim parlamentarnim izborima i potvrdio da će njegova stranka otići u opoziciju.\n„Ne nameravam da se povučem, imam dovoljnu podršku da nastavim da predvodim stranku“, rekao je.\nPredsednik Republike Srbije Aleksandar Vučić uputio je danas iskrene i srdačne čestitke kancelarki Savezne Republike Nemačke Angeli Merkel na izbornoj pobedi.\n„Dozvolite mi da Vas uverim da će Srbija ostati pravi partner i saveznik Nemačke u nastojanjima da očuva principe demokratije, kao i stabilnost i bezbednost svih građana starog kontinenta“, ističe se u čestitki predsednika Vučića.\nVučić je napomenuo da je Merkelova još jednom pokazala čeličnu odlučnost da vodi svoju zemlju i građane na putu ka boljoj i svetlijoj budućnosti.\nNemačka kancelarka Angela Merkel izjavila je da ulazak partije AfD u Bundestag predstavlja pravi izazov, te da će demohrišćani učiniti sve kako bi pridobili poverenje njenih glasača.\n„Sprovešćemo sve neophodne analize jer nameravamo da pridobijemo poverenje onih koji su glasali za AfD. Rešićemo sve probleme i to putem dobre politike“, rekla je.\n„Naravno, pruželjkivali smo bolji rezultat, to je jasno“, priznala je kancelarka, podsetivši da je njena stranka na vlasti već 12 godina od kojih su, kako je istakla, poslednje četiri bile pune izuzetnih izazova.\nProtest antifašista u Berlinu zbog ulaska AfD-a u Bundestag.\nNemačka antiimigraciona i krajnje desničarska stranka Alternativa za Nemačku (AfD), koja je na današnjim izborima prvi put ušla u parlament, obećala je da će "promeniti zemlju".\n"Krenućemo za Merkelovom. Povratićemo našu zemlju i naš narod", rekao je jedan od lidera AfD Aleksander Gauland, koja je osvojila između 13 i 13,5 odsto glasova i postala treća politička snaga u Nemačkoj, prenosi AFP.\nAfD se našla iza Hrišćansko-demokratske unije nemačke kancelarke Angele Merkel, koja je osvojila 32,5 - 33,5 odsto glasova i Socijaldemokratske stranke Martina Šulca, koja je osvojila 20 do 21 odsto glasova.\n© AFP 2020 / Philipp GUELLAND\nIako je Nemačka i politički i ekonomski ubedljivo najjača država Evropske unije, izbori za Bundestag, koji će biti održani u nedelju, kao da nisu privukli onoliku količinu pažnje koliku zaslužuju upravo zbog moći i značaja ove zemlje.\nLider socijaldemokrata Martin Šulc priznao je poraz na ovogodišnjim parlamentarnim izborima.\n„Radi se o teškom i gorkom poazu za Socijaldemoktratsku stranku“, rekao je i dodao da je zabrinut uspehom AfD-a na ovogodišnjim izborima.\nTelevizija „ZDF“ ocenjuje da je jedina moguća koalicija za formiranje nove Vlade: HDS – Zeleni – Liberali.\nSocijaldemokratska partija ne namerava da sudeluje u koaliciji za parlament i planira da postane opozicija, izjavio je šef te stranke u Bundestagu Tomas Operman.\n„Naše mesto ja vidim u opoziciji“, rekao je.\nPartija na krajnjoj desnici AfD prvi put je u svojoj istoriji ostvarila rezultat od preko 13 odsto, što je sada čini trećom partijom u Bundestagu i možda zvanično najvećom opozicijom, pišu mediji.\nUkoliko se pogledaju rezultati prethodnih izbora, velike partije su na ovim izborima osvojile znatno manje glasova.\nDemohrišćani osam odsto manje, SPD 5,5, dok su desničari AfD-a osvojili čak osam procenata više glasova nego ranije.\nAngela Merkel na glasanju.\nU ambasadi Nemačke večeras je priređeno izborno veče, povodom parlamentarnih izbora za Bundestag, na kome je nemački ambasador Aksel Ditman poručio da će Nemačka nastaviti da podržava Srbiju na njenom evropskom putu, bez obzira na rezultat izbora.\nZvanice u rezidenciji mogu uživo da prate izveštavanja o projekcijama izbornih rezultata iz Berlina, a organizovana je i panel diskusija o ishodu izbora.\nGostima u rezidenciji ponuđena je mogućnost simulacije glasanja, odnosno da daju svoj glas nekoj od nemačkih stranaka, a za one koji budu najbliži rezultatu predviđene su nagrade.\nDemorihšćani su odneli 32,5 odsto, socijaldemokrate 20 procenata, Alternativa za Nemačku 13,5 odsto, Slobodna demokratska partija 10,5 procenata, „Zeleni“ 9,5 i „Levi“ 9.\nNi jedna stranka nije odnela većinu koja je potrebna da se Vlada oformi bez koalicije, pokazuju preliminarni rezultati izbora.\nUkupno je šest stranaka ušlo u parlament.\nU Nemačkoj tačno u 18 časova zatvorena su biračka mesta u svih 299 okruga.


Večiti: Milojević kaže da kreće od nule, Đukić ističe da nas očekuje praznik fudbala - Sport - Dnevni list Danas\nPočetna » Sport » Večiti: Milojević kaže da kreće od nule, Đukić ističe da nas očekuje praznik fudbala\nVečiti: Milojević kaže da kreće od nule, Đukić ističe da nas očekuje praznik fudbala\nTrener Crvene zvezde Vladan Milojević izjavio je da njegova ekipa u predstojećem 157. večitom derbiju sa Partizanom mora da zaboravi bodovnu prednost.\n0Piše: Danas Online 13. aprila 2018. 13.24\n-Početak je plej ofa. U njemu su sve ekipe zasluženo. Takmičenje u regularnom delu bilo je samo zauzimanje pozicija. Mi ulazimo sa prve pozicije ali treba zanemariti prednost koju imamo, jer počinjemo od nule, rekao je Milojević na konferenciji za novinare, piše B92.\nFudbaleri Crvene zvezde u subotu od 18.30 na stadionu „Rajko Mitić“ igraće protiv ekipe Partizana utakmicu 31. kola Super lige Srbije, odnosno prvo kolo plej ofa.\nZvezda je posle regularnog dela prvenstva bila prva na tabeli a posle podele bodova ima šest više od Partizana.\nUpitan o sistemu takmičenja, Milojević je rekao da korist od podele bodova imaju sve ekipe osim prvoplasirane.\n-Možda je sistem dobar ali gubitnik je onaj koji je bio prvi. Ovi ostali, od drugog pa do poslednjeg mesta, svi imaju koristi, rekao je Milejović, piše B92.\nMilojević je rekao da je Večiti derbi specijalna utakmica sa mnogo naboja, da je tako bilo od osnivanja oba kluba i da nekada, uprkos tome što svi očekuju dobru igru od dva najbolja kluba, na terenu bude više borbenosti nego kvaliteta i taktičkog nadmudrivanja, prenosi B92.\nĐukić: Očekuje nas praznik fudbal, sve ćemo učiniti da pobedimo\nTrener Partizana Miroslav Đukić rekao je da će njegova ekipa hrabro i pobednički ući u predstojeći „večiti“ derbi protiv Crvene zvezde, navodi B92.\n-Pred nama je derbi koji je praznik fudbala u Srbiji, očekujemo svi da u prelepom fudbalskom ambijentu, prelepoj fudbalskoj utakmici, prikažemo svetskoj javnosti srpski derbi u pravom svetlu“, rekao je Djukić novinarima na stadionu Partizana, stoji na B 92.\n-Mi moramo da budemo hrabri, nama ne preostaje ništa drugo nego da budemo hrabri, moramo da idemo po pobedu. Naš večiti rival ima šest bodova prednosti i mi samo pobedom ostajemo u igri. Nema kalkulisanja. Imamo mirnoću, verujemo u sebe… Znamo da neće biti lako, ali mi ćemo pokušati da se ubacimo u trku za prvaka, rekao je Đukić, prenosi B92.\nPozitivan skor u derbijima je, kako je rekao Djukić, veoma psihološki bitan za ekipu.\nderbi, miroslav djukic, vladan milojevicBeograd


Bambi wellness integralni keks suvo grožđe 210g kutija cena akcija Srbija\nBambi wellness integralni keks suvo grožđe 210g kutija cene\nTrenutno nemamo slike za Bambi wellness integralni keks suvo grožđe 210g kutija\nEPonuda nije internet prodavnica već Vam omogućava da brzo i lako nađete Bambi wellness integralni keks suvo grožđe 210g kutija po najjeftinijoj ceni. Naš cilj je da kupci budu što bolje informisani o ponudi Bambi wellness integralni keks suvo grožđe 210g kutija na tržištu Srbije. Vrlo lako nalazite željeni proizvod za kategoriju Keks i biskviti cene, ne morate da lutate od sajta do sajta za Bambi Keks i biskviti, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bambi wellness integralni keks suvo grožđe 210g kutija sa PRODAVCEM. EPonuda ne može da garantuje potpunu tačnost specifikacije i slika za Bambi wellness integralni keks suvo grožđe 210g kutija. Pre kupovine, podatke za Bambi wellness integralni keks suvo grožđe 210g kutija proverite na sajtu PROIZVOĐAČA.\nBambi wellness integralni keks kokos 210g kutija


Istorija u senci epike | Časopis KULT\navgust 11, 2017 admin\t2 komentara\nNedavno je glumac Predrag Miki Manojlović izazvao kontroverze rekavši da istoriju ne treba učiti od „slepog guslara“, nego da bi korisnije bilo naučiti turski jezik i zaviriti u turske arhive kako bi se saznala prava istina. Ustvari, Manojlović je Filipa Višnjića, koga je očigledno imao na umu, spomenuo samo uzgred, iskoristivši ne baš srećno izabranu simboliku kao uvod u predavanje o međunacionalnim odnosima na Balkanu. Tačan naziv tribine bio je Mesto susreta: šta je to Balkan, šta se priča o njemu i šta bi Balkan mogao da bude, ali sve je to prestalo da bude važno nakon što je Manojlovićev „slepi guslar“ istaknut kao naslovni lik članka. Manojlović je tako ispao uništitelj epske tradicije, na kojoj se zaista, vekovima unazad, izgrađivala nacionalna svest i želja za oslobođenjem od zavojevača.\nTreba se, ipak, zapitati ima li istine u Manojlovićevoj tvrdnji, a ako je ima, da li bi se za nju moglo naći opravdanja i da li bi se mogla objasniti na drugačiji način, a ne samo kao krivica „slepog guslara“.\nMada je srpska istoriografija raskrstila sa romantičarskim i epskim pogledom na prošlost još krajem XIX veka (kao prelomni momenat mogao bi se uzeti predani rad Ilariona Ruvarca i konačno dokazivanje da car Uroš nije poginuo od ruke Vukašina Mrnjavčevića, te da narodnu pesmu u tom slučaju ne treba ni uzimati prilikom pisanja istorije), ipak se i danas đacima najpre u svest usade junaci i podvizi iz deseteračkih pesama, pa tek onda činjenice iz istorijskih udžbenika. Često se dešava da istorijske činjenice budu u potpunoj suprotnosti sa onim što pruža epska poezija i to zaista može dovesti do potpune zabune, pa i do zaključka da su narodne pesme ništa drugo do plod mašte „slepog guslara“, te su kao takve bezvredne, maltene falsifikati istorije. Dešava se, međutim, i to da je, nakon što se deseterački stihovi duboko urežu u podsvest, teško razbiti predrasude i suočiti se sa istorijskim faktima, pa se odlazi u drugu krajnost i nacionalna povest tumači isključivo kroz narodna (često i prostonarodna) shvatanja.\nRazlika između istoriografije i narodne pesme dolazi otud što je istorijska nauka sastavljena od činjenica i od pojedinosti, dok epsku poeziju pojedinosti ne interesuju, ali je bitno da pogodi u načelu. Sa umetničke strane gledano, to i jeste osnovna svrha poezije, naročito usmene, ali valja biti oprezan i ne mešati istoriografiju u to, svejedno što proslavljene pesme često govore o stvarnim ličnostima i stvarnim događajima.\nKoliko uopšte ima istorijske istine u epskoj poeziji, može se pokazati upravo na primeru jedne pesme koja se uči u osnovnoj školi i na osnovu koje bi đaci zaista mogli stvoriti iskrivljenu sliku o srpskom srednjem veku.\nU pesmi Ženidba Dušanova glavni junak jeste carev sestrić Miloš Vojinović, ali iako nesumnjivo potiče iz plemićke porodice, on se pojavljuje kao ubogi čobanin, što kod svakog čitaoca, pa i kod jednog osnovca, mora izazvati čuđenje. Dalje, glavni junak se uopšte ne ponaša kao plemić, već kao neki bećar, bezmalo i kao prevarant, te je mnogo bliži Nasradinu hodži, junaku turskih šaljivih pripovedaka, nego li srpskim vitezovima kakve (bi trebalo da) poznajemo iz istorije. Najzad, i ova pesma, kao i većina drugih pesama epskog žanra, vrvi od turcizama, te bi neko mogao pomisliti da se među Srbima tako govorilo i pre dolaska Turaka na Balkan, dakle i u vreme o kome dotična pesma peva.\nMože se još nabrajati, ali i ovo je dovoljno da bi se shvatilo koliko je štetno izjednačavati epsku poeziju uobličenu između XVI i XIX veka sa pravom istorijom, onom koju su beležile mnogo starije hronike. Sigurno je da i koreni srpske epike sežu do srednjeg veka, možda čak i do vremena kad su se opevani događaji odista dešavali, ali ipak se tek nekoliko stoleća docnije epske pesme konačno formiraju i manje-više postaju onakve kako će ih zabeležiti Vuk Stefanović Karadžić, a za njim i drugi folkloristi. Samim tim što je to narodna poezija, razumljivo je što je svaka pesma iz generacije u generaciju trpela izvesne promene, pritom se neprestano udaljujući od izvornog događaja a približujući se shvatanjima novih pokolenja. Takođe je do promena moralo dolaziti i prilikom prenošenja pesme iz jedne sredine u drugu, a i iz zapisa samoga Vuka Karadžića možemo zaključiti da su pojedini guslari samovoljno u stare pesme unosili nove motive, često i događaje iz sopstvenog života. Najzad, ponekad je istorija morala popustiti i pred ukusom publike za koju su guslari pevali.\nJednom rečju, narodna epska poezija, iako uglavnom peva o slavnim srpskim vladarima, velmožama i vojskovođama, svoj je procvat doživela među nižim društvenim slojevima, i to u stolećima kada srpska vlastela nije ni postojala kao društveni sloj, bar ne onakva kakva je bila pre turskih osvajanja.\nNajbolji dokaz nepremostive udaljenosti narodnog pevača od epohe koju opeva jeste činjenica da on, iako zaneseno peva o carskom životu, čak ni u svojoj mašti nije mogao predočiti šta je sve bilo postavljeno na trpezama srednjovekovnih vladara, te je carsku trpezu, tačnije čuvenu Lazarevu večeru uoči Kosovskog boja, sveo na hleb, vino i – „razne đakonije“. Guslar je znao da su na srpskom dvoru večere morale biti obilne, ali on u svom okruženju jednostavno nije mogao naći uzore da bi to u detalje prikazao.\nNajštetnija posledica koju je epska poezija učinila na račun prave istorije odnosi se, ipak, na Kosovsku bitku i ropstvo pod Turcima. Ono što se obično prvo nauči u školi, ali i van škole, to je da su Srbi izgubili Kosovsku bitku, a sa njom i „carstvo“, i to najviše zahvaljujući izdaji Vuka Brankovića, pa su narednih „petsto godina“ bili u „turskom ropstvu“. Takvu epsku pojednostavljenost do temelja uništavaju istorijske činjenice, zasnovane na spisima iz perioda neposredno posle Kosovske bitke. Na osnovu tih spisa, nikako ne možemo zaključiti da su Srbi izgubili Kosovsku bitku, a kamoli da su odmah nakon nje pali pod tursku vlast.\nNaime, konačni pad Srbije desio se 1459, dakle čitavih sedamdeset godina docnije, što ne sme biti zanemarljiv period u istoriografiji (poređenja radi, oko sedamdeset godina trajala je jugoslovenska država).\nAko je epskoj poeziji bilo bitno da u domaćim redovima pronađe izdajnika zbog kojeg je država pala u ropstvo, istoriografija je ipak dužna da Vuka Brankovića prikaže u pravom svetlu, a i dinastiju Branković, koja bi se mogla smatrati podjednako značajnom kao dinastija Nemanjića. Narodno predanje je Brankovićima, međutim, dodelilo još jednu negativnu ličnost – Prokletu Jerinu. Dok se za Vuka Brankovića vezuje izdaja na bojnom polju, za Jerinu se vezuju sve muke koje je narod doživljavao gradeći srednjovekovne gradove. Kod drugih naroda su takve građevine proglašene kulturnim dobrom i uvrštene u turističku ponudu, a kod nas su mahom zapuštene, a uz to i „proklete“ jer ih je narod – tako se veruje – s teškom mukom izgradio. (Onda su „proklete“ i sve građevine na svetu, naročito piramide, Akropolj u Atini i Koloseum u Rimu, jer znamo da su to gradili robovi. Ipak, sve te građevine spadaju danas u vrhunsku svetsku atrakciju, kao i Stounhendž, Bogorodičina crkva u Parizu, Estergom u Mađarskoj itd. Sigurno je i njih gradio siromašni narod, često i robovi, uz prevelike žrtve, u to nema sumnje, ali one su danas ponos onog naroda koji tu živi i neraskidiva veza sa nekim davnim vremenima, na čemu se neretko i zasniva nacionalna svest jedne države.)\nDakle, Manojlović jeste u pravu što istoriju razdvaja od guslarskih pesama, ali kako vidimo, nije baš neophodno znanje turskog jezika niti čeprkanje po carigradskim arhivama da bi se odvojile činjenice od umetničke nadogradnje. Konkretno, u slučaju Kosovske bitke dovoljno je pročitati srpske zapise, pohvale, poslanice i životopise nastale u decenijama nakon samog boja, pa zaključiti da se nigde ne spominje srpski poraz niti turska okupacija.\nU pogledu pogrešnog shvatanja istorije karakteristična je i pesma Propast carstva srpskoga, gde se gašenje srednjovekovne države najpre „pravda“ svesnom Lazarevom odlukom da se uopšte ne suprotstavlja Turcima (što bi značilo da unapred prihvata smrt, bez pokušaja da zaustavi neprijatelja), a kad im se ipak suprotstavi (pesma nam ne kaže zašto je Lazar promenio mišljenje), onda se uzrok propasti traži u izdaji Vuka Brankovića. Ovakvo shvatanje, da se „carstvo nebesko“ može osvojiti samo svesnom (samoubičačkom) žrtvom, a nikako promišljenom borbom (možda i diplomatijom), veoma je štetno i donekle se odrazilo i na savremeno doba, u vreme podizanja epske poezije do nivoa nacionalnog kulta. A kad se neko upusti u nepromišljenu, samim tim i unapred izgubljenu borbu, onda se opravdanje za poraz ipak traži na drugoj strani, obično u nečijoj izdaji, sve i da je nije bilo.\nRazume se, svaka nova borba značila je mogućnost pogibije, ali i mogućnost pobede i preživljavanja, čime se duhovna veličina bitke nikako ne umanjuje, naprotiv.\nZajedno sa istorijom, narodna epika čini duhovnu vertikalu naroda i sa te strane zaslužuje svako poštovanje, ali opet ne treba mešati dva različita pojma. Istina je da pisci istorijskih udžbenika nikada i nisu sastavljali lekcije na osnovu deseteračkih pesama, ali su glasoviti deseterci ipak odavno ušli u svest najširih masa i teško ih je zanemariti čak i pred tomovima istorijskih spisa.\nNa kraju, prisetimo se čuvene scene iz televizijske serije Kamiondžije, kada Jare (Miodrag Petrović Čkalja) odgovara lekciju iz istorije i nabraja beogradske dahije mešajući epska imena sa istorijskim. S jedne strane, čuvena pesma pokazala se kao korisna jer je pomogla „večernjem đaku“ da se priseti imena stvarnih ličnosti, ali je, ipak, sa druge strane stvorila zbrku u njegovoj glavi.\nNije teško zaključiti da su guslari često menjali ne samo podatke iz davnašnje istorije, nego i činjenice koje su im morale biti dobro poznate zato što su se zbile neposredno pre samog nastanka pesme. Međutim, i Filip Višnjić i ostali pevači nisu se bavili pisanjem istorije, nego su na stvarnost gledali kroz prizmu epske tradicije i maltene su svesno menjali ono što se ne bi uklopilo u šablon narodne poezije, bez obzira na to što su se time znatno udaljavali od istorijske istine. Guslari to i nisu smatrali grehom, jer su znali da razgraniče umetnost od onoga što se zaista desilo.\nNema opasnosti da nas epske adaptacije i interpretacije „slepog guslara“ još više zaslepe ako sami umemo da razlučimo istorijske činjenice od deseteračkih stihova, mada je tačno da se u pojedinim segmentima nacionalne povesti i dalje nameće svest zasnovana na epskoj poeziji, dok istoriografija nemoćno ostaje u senci.\nTo bi se moglo osuditi kao propust nauke i profesorâ zaduženih da decu na vreme nauče kako da razlikuju mitove i tradiciju od istorije, ali bi se, istovremeno, sve to moglo posmatrati i kao još jedan trijumf mašte i umetnosti nad činjenicama koje ponekad znaju da budu tako suvoparne.\ncARTe diemDušan MilijićEpika i istorijaEsejistikaKULTMiki Manojlović\nPrethodni članakVelika lepota Paola SorrentinaSledeći članakKarlo IV Luksemburški – spoljna politika\n2 mišljenja na „Istorija u senci epike“\navgust 12, 2017 u 12:07 pm\nZamena teza. Nije istorija nikakva žrtva epske poezije, već istoriorafija vrlo svesno interpretira događaje u zavisnosti od društveno-političkog trenutka, crpeći pritom građu sa istih izvora kao i epska poezija – a to su narodna predanja. Kada više ne bude podoban kosovski mit, zamenićemo ga nekim drugim, koji će istoriografija poturiti kao „istinit“.\navgust 18, 2017 u 8:28 pm\nPre bih to rekao ovako: istoriografija jeste žrtva forsirane epike, a svesno (mada ponekad i nesvesno) uplitanje mitova u istoriju vrše oni koji pišu istoriju i koji podučavaju mlade naraštaje, dakle prvenstveno: istoričari i nastavnici. Vrlo je moguće da će se jednog dana naći neki novi mit, ali opet ga neće poturiti sama istoriografija (ili istorija), nego oni koji su dužni da se bave istoriografijom kao naukom.


Adam Šukalo za N1 o dešavanjima NSRS | N1 BA\nAdam Šukalo iz Kluba poslanika PDP-a u Narodnoj skupštini Republike Srpske govorio je za N1 o dramatičnoj sutuaciji u ovoj instituciji koja traje već dva dana.\n"Dramatično je, vanredne su okolnosti koje niko nije očekivao. Uvedene su mjere koje nisu karakteristične nigdje u svijetu. Ta slika, koju smo danas vidjeli i doživjeli, da je MUP RS preuzeo nadležnosti, i sprovođenje rada i Poslovnika RS", kazao je Šukalo.\nPodsjećamo, opozicioni blok i RS tražio je da se na dnevni red NSRS uvrsti revizorski izvještaj, dok aktuelni vladajući blok tu tačku želi na narednoj sjednici. Opozicija se usprotivila odluci, te su istakli da je dnevni red protuzakonit.\n"Mi smo kao opozicija u RS odgovorili kršenjem poslovnika, jer nismo dobili nikakvu pismenu izjavu i odluku od NSRS da smo iskuljučeni i ne možemo prisustvovati sjednici", kazao je Šukalo.\nOn tvrdi da je u i oko zgrade Narodne skupštine prisutno više od 150 policajaca i specijalaca sa dugim cijevima.\n"Šta oni traže ovdje? Što oni sprovode Poslovnik? To je pitanje za ministra Dragana Lukača, koji je uzurpirao zakonodavne nadležnosti", ocijenio je PDP-ov Šukalo.\nSNSD je u saopštenju danas rekao da opozicioni blok ruši RS, Šukalo odgovara: "To je stereotip svih režima u svijetu. Nacionalnom retorikom pokušat će da posiju strah u RS. Upotrijebit će represivni aparat, da spriječe sve pobune", izjavio je.\n"Mi smo ovdje imali kršenje zakona predsjednika Republike, koji je izvršio atak i prinudu da je svojim polugama moći natjerao da se uruši ustavopravni poredak RS. Današnja sjednica je trebala to da ozakoni, zato protestujemo - a ne da bi ulazili u sukob sa policijom", kazao je Šukalo za N1.\nTagovi: Adam Šukalo , PDP , NSRS\nPitajte dodika, poslao je miliciju da treniraju strogošću..\nSukalo, sve sto si rekao istina je, ali ce se ostvariti ona Njegoseva - kome snaga lezi u topuzu, tragovi mu smrde necovjestvom. Dodik ce dakle neslavno zavrsiti, samo.treba ustrajati.


Mesna industrija u Srbiji u krizi - Prehrambena industrija | Agroklub.rs\nJulijana El Omari je lajkovala fotografiju na KLUB-u pre 14 minuta\nPojava afričke kuge svinja, sve veći uvoz svinjskog mesa i prerađevina od tog mesa iz inostranstva i smanjeni svinjski fond ključni su faktori za situaciju u kojoj se trenutno nalazi mesna industrija u Srbiji, a koja nimalo ne ide u prilog proizvođačima.\nAfrička kuga svinja dodatno pospešuje porast krize u našoj zemlji kada je u pitanju uzgoj svinja i proizvodnja prerađevina od svinjetine, što utiče i na sve manje količine sirovine za proizvodnju.\nKako bi poboljšala situaciju u ovoj grani stočarstva, država radi na povezivanju sa novim tržištima za izvoz svinjetine što bi, kako navodi ministar poljoprivrede Branislav Nedimović, povećalo i proizvodnju.\n"Država intenzivno radi na otvaranju visokoplatežnih tržišta, jer samo ako imamo dobrog kupca, imamo i osnov za podizanje stočarstva u Srbiji. Važno je da proizvođači dobiju dobru cenu. U tom smislu dobar dokaz jeste i priča sa Turskom. Uspostavljen je i izvoz u Kinu," podseća Nedimović.\nOn dodaje i da su domaće firme uspostavile ugovore sa pomenutim tržištima čime bi, ističe, moglo da se uspostavi sigurno i stabilno tržište za izvoz svinjetine.\n"Postoji i posebna Uredba o određivanju kriterijuma za dodelu podsticaja, radi privlačenja direktnih ulaganja u proizvodnju prehrambenih proizvoda. Vlada je to donela kao podsticaj za kompletnu investiciju u prehrambenoj proizvodnji," navodi Nedimović.\nOd 2014. do 2018. smanjena spoljnotrgovinska razmena svinjskog mesa\nProizvodnja svinjskog mesa u toku jedne godine u Srbiji je u proseku oko 300.000 tona, a u toku prošle godine u našu zemlju uvezeno je 29.000 tona tog mesa koje je iskorišćeno za preradu trajnih i polutrajnih proizvoda, navodi se u podacima Privredne komore Srbije (PKS).\nVeliki problem u domaćoj proizvodnji stvara to što je izvoz ograničen, navodi sekretar za stočarstvo u Privrednoj komori Srbije Nenad Budimović.\n"Posebno tešku situaciju imamo sa svinjskim mesom, jer nam je ograničen izvoz. Nema prodaje u CEFTA regionu zbog afričke kuge svinja. U Evropu ne možemo zbog vakcinacije protiv klasične kuge, a Rusija je stopirala uvoz od četiri velike klanice u Srbiji, zbog neusaglašene dokumentacije," zaključuje Budimović.\nSpoljnotrgovinska razmena svinjskog mesa značajno je opala u periodu od 2014. do 2018. godine, pokazuju istraživanja Republičkog zavoda za statistiku, navodi se u PKS.\n"Godine 2014. iznosio je 16.457.000 evra, da bi u 2018. saldo bio u minusu i to -19.967.000 evra. Uvoz se povećao, a izvoz smanjio i za samo četiri godine primetan je značajan deficit," navodi se u PKS-u.\nNa smanjen izvoz uticala je afrička kuga svinja koja se u poslednjim mesecima pojavila i u našoj zemlji. Uvoz iz naše zemlje zabranile su susedne zemlje, konkretno Bosna i Hercegovina, Crna Gora i Severna Makedonija, koje predstavljaju najveće izvozno tržište.\nStopiranje izvoza ne znači uslovno da meso nije bezbedno, poručuju u Karneksu\n"U nekim zemljama dozvoljen je uvoz samo onih prerađevina koje se tretiraju na određenoj temperaturi i te proizvode mi nesmetano plasiramo od SAD do Australije. Međutim i dalje je na snazi zabrana najkvalitetnijih proizvoda, fermentisanih kobasica, po kojima je "Neoplanta" i poznata širom regiona," objašnjava direktor kompanije “Neoplanta” Aco Tomašević.\nOn dodaje da to dalje može uticati na smanjenje stočnog fonda što, ističe, može dovesti do povećanja cene svinjskog mesa.\n"Uz to, desio se i istorijski nezabeležen skok cena sirovine na globalnom tržištu, s obzirom na to da već skoro dve godine afrička svinjska kuga hara dobrim delom Evrope i celokupnim Dalekim istokom. Najnepovoljnija situacija je u Kini, koja je i najveći proizvođač svinjskog mesa na svetu. To je na celokupnu mesnu industriju u Srbiji stavilo dodatni pritisak i dovelo je, u bezmalo bezizlaznu situaciju, ogroman rast svih inputa sa jedne strane i nemogućnost izvoza sa druge strane," poručuje Tomašević.\nOva kompanija će nastaviti sa dosadašnjom politikom rada, navodi on. Neoplanta će nastaviti da proizvodi prerađevine od mesa kao i do sada, strategijom, ističe Tomašević, vrhunskog kvaliteta dodajući da će kupci sami moći da prepoznaju kvalitet njihovih proizvoda.\n"Trudimo se svim snagama da smanjimo efekat negativnih dešavanja, da uvažavamo naše zaposlene i prebrodimo novonastalu situaciju. S druge strane, nismo jedini učesnik na tržištu. Ovakva situacija pogodila je snažno sve kompanije koje posluju u mesnoj industriji," navodi Tomašević.\nOn veruje da će država i nadležno ministarstvo pomoći mesnoj industriji u ovoj krizi kroz sprovođenje adekvatnih mera i saradnjom sa Evropskom unijom i zemljama u regionu.\nI u kompaniji "Karneks" ocenjuju da su njihovi proizvodi na visokom nivou kvaliteta uz objašnjenje da, to što je Rusija zabranila uvoz svinjetine iz Srbije, ne znači da proizvodi ove kompanije nisu bezbedni.\n"Te zamerke se odnose na administrativne neusaglašenosti. Što se tiče afričke kuge svinja, "Karneks" ima zatvoren sistem proizvodnje, jer meso potiče sa farmi koje su maksimalno zaštićene," navode u Karneksu dodajući da su njihovi proizvodi u rangu sa najboljim proizvođačima u oblasti prerade mesa.\n"U Evropi mogu da se kupe naše paštete i gotova jela, a naših proizvoda ima i u Australiji i Kazahstanu," poručuju u ovoj kompaniji.\nProstran: Moramo povećati proizvodnju i ona mora biti kontinuirana\nAgroekonomista Milan Prostran ocenjuje da moramo povećati proizvodnju i da ona mora biti kontinuirana kako bismo zaista mogli da zadovoljimo potreba stranog tržišta.\n"Srbija u Kinu ne može da izveze mesa ni za polovinu ulice u jednom njihovom velikom gradu. Izvoz jeste taj koji vuče razvoj, ali da bismo ozbiljnim izvozom to obezbedili, on mora biti kontinuiran, kvantitativan i da se sporazumi uvek poštuju," navodi Prostran.\nProstran podržava potpisivanje sporazuma o izvozu sa drugim državama, ali ističe da u tome moramo biti realni, pišu Večernje novosti.\nIndustrija mesa u Srbiji Neoplanta Karneks Branislav Nedimović Nenad Budimović Aco Tomašević Milan Prostran


MyCity » Windows » XP 98SE I LIN Trip\nPoslao: 19 Jan 2004 17:35\nJa imam identičan problem kao VladaPUB i ja hoću da instaliram program za prepoznavanje txt-a u skeneru. Čeprkajući po svojoj softwareskoj kolekciji naišao sam na program FineReader 5.0 ali se ispostavilo da on nije kompatibilan sa XP-om te sam rešio da pored XP-a i Lin-a ubacim i 98SE znam sad svi govorite: »Ovaj nije normalan«.\nEvo kako je sve teklo:\nNapravim ja na sekundarom disku particiju FAT32 od 8 GB i resetujem računar sa namerom da u Lin-u podesim lilo da vidi tu particiju kako bi iz njega mogao da biram podizanje 98SE. Kada sam hteo da podignem Lin ispostavilo se da je pukao. Kako? pojma nemam mora da sam mu nešto čačnuo u partition magic-u, ali neću ja da se predam boot-ujem računar sa XP-ovog CD-a i ukucam Fixmbr i ubijem lilo (naravno samo privremeno, ne boj se Axez ).\nSistem se podigne sve OK sada ubacujem boot disketu 98SE i krećem u instalaciju koja prođe »OK« i nakon reseta počne da učitava 98-icu BEZ MOGUĆNOSTI IZBORA KOJI WIN HOĆU DA PODIGNEM. Ja tu poludim dođe mi da razbijem komp, ali priberem se nekako boot-ujem računar sa XP-ove diskete i podignem XP odem u patition magic obrisem onu particiju koju sam napravio zatim vratim Lilo i sve kao je bilo ali ispostavilo se da je ceo ovaj trip ostavio posledice kad odaberem WinXP u lilo-u on mi onda nudi njegov boot loader da biram između Win98 koji ne postoji a default je pa onda jos jednom moram da biram xp ne bi li ga podigao. Otvarao sam boot.ini ali koliko ja znam to što u njemu piše je OK a piše sledeće:\nEto nadam se da vas nisam udavio ali reko da podelim ovo iskustvo sa vama\najde ti nama brksi postuj ovde sta pise u LILO-u, kanda je tu zbrka... mada sam ja (uz AxeZ-ovu pomoc) morao da drndam boot sa XP-a na Slack... (#^$%$NTFS) sve lepo radi.\nPoslao: 20 Jan 2004 02:07\nako ne zelis nt boot loader onda stavi timeout=0\na osim toga ja mislim da treba da pise tamo gde je default\nPoslao: 20 Jan 2004 12:15\nHvala Bone resio sam problem, a moze li sad neko da mi kaze kako sto bez bolnije da dodam 98-icu.\nKorisnici trenutno na forumu: _Rade, _Sale, A.R.Chafee.Jr., AF-1, alexa_pg, Apok, Bane san, crnitrn, cvrle312, dane007, dragon986, dragonserbia, Duško, elenemste, goxsys, ikan, ivan1973, kovinacc, MarKhan, mihajlot2013, milimoj, pedja63, pein, Petar35, riva, RJ, rovac, Srki94, StefanNBG90, suton, tmanda323, Toni, vladancekicsrb, vlvl, vobo, yufighter, zodiac94


U petak sednica Skupštine grada Kruševca, najvažnija tačka Izveštaj o izvršenju Odluke o budžetu za period januar – jun | RTK\nU petak sednica Skupštine grada Kruševca, najvažnija tačka Izveštaj o izvršenju Odluke o budžetu za period januar – jun\nU petak, 20. septembra, biće održana 23. sednica Skupštine grada Kruševca sa preko 70 tačaka dnevnog reda, rekao je predsednik gradske Skupštine Živojin Miloradović.\nPrva i najvažnija tačka je Izveštaj o izvršenju Odluke o budžetu grada Kruševca za period januar – jun 2019. godine. Ukupan budžet za ovu godinu je 3 milijarde i 600 miliona dinara, podsetio je Miloradović i naveo da su prihodi budžeta u prvih šest meseci iznosili milijardu i 890 miliona dinara, a sredstva su opredeljena za realizaciju komunalnih i infrastrukturnih radova na teritoriji grada.\nIzmeđu ostalog na sednici će biti razmatran i Predlog odluke o usvajanju teksta Nacrta Ugovora o javno- privatnom partnerstvu bez elemenata koncesije za vršenje usluga rekonstrukcije i modernizacije sistema javnog osvetljenja primenom mera uštede sa Led tehnologijom na teritoriji grada Kruševca.\nPrema rečima Miloradovića, krajem godine, biće postavljeno šest ipo hiljada novih led sijalica u gradu čime će Kruševac biti jedan od prvih gradova u Srbiji koji je kompletno pokriven led rasvetom.\nPrethodno : U okviru Nedelje mobilnosti na Trgu Kosovskih junaka predstavljen električni automobil\nSledeće : ĆIRILICA: Misija negovanja jezika


Kragujevac gradi nov moderan zatvor - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevac gradi nov moderan zatvor\nKragujevac gradi nov moderan zatvor\nnedelja, 10 april 2016 14:10\tDragana Mrdaković\nMinistar pravde Nikola Selaković posetio je Okružni zatvor u Petrovcu kod Kragujevca, gde će biti izgraden novi centar za 400 osuđenika, a koji će zaposliti 200 radnika u službi obezbeđenja, tretmana i edukacije.\nKazneno-popravni zavod biće izgrađen i opremljen u skladu s najsavremenijim svetskim standardima, rekao je Selaković, precizirajući da je investicija vredna 22 miliona evra, od čega je 17 miliona evra obezbeđeno preko povoljnih kredita Saveta Evrope, dok će pet miliona za završno opremanje objekta biti izdvojeno iz budžeta Srbije.\nNavodeći da je Grad Kragujevac dao novih 2,5 hektara zemlje, ministar je rekao da se očekuje da će za godinu dana početi izgradnja novog kazneno-popravnog zavoda koji će služiti Šumadijskom okrugu, ali i zapadnoj i centralnoj Srbiji.\nSelaković je naglasio da svako mesto koje ima svoj kazneno-popravni zavod ima prilike da oseti neke benefite društveno korisnog ili socijalno odgovornog ponašanja osuđenika ili zaposlenih, kroz različite vrste društveno korisnog rada.\n"Tako je Kragujevac za vreme poplava osetio benefite, jer su osuđenici bili angažovani na punjenju vreća sa peskom, utvrđivanje nasipa", rekao je Selaković.\nPrema njegovim rečima, postoji mogućnost da se od grada dobije lokacija na kojoj će država izgraditi zgradu u kojoj ce biti smešteni svi sudovi i tužilaštva u Kragujevcu, a da po završetku tog objekta Palata pravde, zgrada nekadašnjeg načelstva, ustupi na korišćenje gradu.\n0 #1 Muki 12-04-2016 03:45\nNe mogu da se radujem, mozda nekad i ja zavrsim u njemu


Institut za javno zdravstvo RS razrađuje plan vakcinacije: Evo ko će prvi primiti vakcinu | Info | Društvo\n28. September, 07:22\nInstitut za javno zdravstvo RS razrađuje plan vakcinacije: Evo ko će prvi primiti vakcinu 0 Podijeli Podijeli na facebook Podijeli na twitter Podijeli na viber Pošalji na mail\nInstitut za javno zdravstvo RS razrađuje plan vakcinacije: Evo ko će prvi primiti vakcinu\n22.08.2020. / 09:02\nDirektor Instituta za javno zdravstvo Republike Srpske Branislav Zeljković izjavio je da je plan vakcinacije protiv virusa korona u fazi razrade i da bi iduće sedmice trebalo da bude dostavljen Ministarstvu zdravlja i socijalne zaštite Srpske.\n"Naš prijedlog je da među prvima vakcinu protiv virusa korona prime stariji od 65 godina, zdravstveni radnici, te visokorizične osobe u smislu njihovog zdravstvenog stanja", rekao je Zeljković za "Glas Srpske".\nOn je naglasio da je dobro što je Srpska iskazala spremnost i "stala u red" za nabavku ruske vakcine protiv virusa korona.\nZeljković je naveo da je još mnogo nepoznanica u vezi sa vakcinom, da se ne zna da li je monodozna, ni koliko će trajati imunitet kod osoba koje se vakcinišu.\nPrema njegovim riječima, planirana je nabavka milion vakcina za skoro 100 odsto populacije Republike Srpske, čime bi se stvorio imunitet kod oko 90 odsto osoba, ali da je još rano rano govoriti o tome jer su to još inicijalni pregovori.\nS obzirom da su u toku pripreme za početak nove akademske godine, Zeljković je rekao da Institut priprema preporuke za visokoškolske obrazovne ustanove u Srpskoj koje će dostaviti resornom ministarstvu.\n"Pošto je riječ o punoljetnim građanima, oni moraju poštovati mjere koje su trenutno na snazi, a osim toga, tokom održavanja nastave moraće se poštovati fizička distanca", istakao je Zeljković.\nIz Sarajeva apeluju: Poštujte mjere, imamo dobre rezultate\nNadležnima ''vezane ruke''\nSve ostaje na apelima: Žurke je teško kontrolisati\nZbog turizma i posla\ninstitut za javno zdravstvo rs vakcinacija koronavirus


e-novine.com - Od polemičara do nasilnika\n25.09.2009 - 15:09\nNamera tužioca je lepa i humana, ali koliko se čini, ovde se radi o krivičnim delima koji nemaju veze sa stadionom ili sportom. Takođe, nije poznato kako zabraniti navijačku grupu koja zvanično nije registrovana niti ima spisak članova. Možda oduzimanjem zastave?On je objasnio da se Obraz i SNP 1389 zalažu za ksenofobiju, homofobiju, za proterivanje svih onih koji ne pripadaju istoj veri, naciji i religiji, što je i navelo Tužilaštvo da zahteva zabranu njihovog delovanja. Time je tužilac Radovanović napravio salto mortale u odnosu na izjave koje je davao samo pre nekoliko dana. Podsetimo, Radovanović je najave istih ovih organizacija da će prebiti, pobiti i na svaki način sprečiti Povorku ponosa nazvao polemikom.\nOvakvom, kako se čini ad hok akcijom državni organi samo imaju šansu da ojačaju ovakve i slične organizacije, jer od njih se prave žrtve, a huligani se osećaju važnijim i posvećenijim. A, priznaćete, najlakše promeniti ime pa da umesto 1389, imamo Pravi 1389, Večni 1389, Zauvek 1389....Suština ostaje ista, a kohezioni faktor veći.\nobraz (1) naši (1) zabrana (1) tužilac (1)


Organizovao 27 fiktivnih brakova\nAustrijska policija razbila je nakon duže istrage organizovanu grupu, predvođenu državljaninom Srbije, koja je posredovala u sklapanju fiktivnih brakova za građane sa Balkana, koji su na taj način dolazili do austrijske boravišne i radne dozvole, javila je danas agencija APA.\nŠef grupe, četrdesetdevetogodišnji državljanin Srbije osumnjičen je da je sa dvojicom saučesnika, državljanima Austrije, organizovao 27 fiktivnih brakova za građane iz Srbije, BiH i s teritorije Kosmeta, koji su tako kao supružnici osobe iz EU sticali pravo boravka i rada u Austriji.\nMlade su najčešće bile iz Mađarske, osumnjičeni su po braku uzimali u prosjeku 10.000 evra, a brakovi su uglavnom sklapani pred matičnim uredima u Srbiji, javila je APA.\nOsumnjičeni za petocifrenu sumu nisu posredovali samo u sklapanju fingiranih brakova, već su svojim klijentima obezbijeđivali i potvrde o zaposlenju u fiktivnim firmama u Beču, što im je omogućavalo da dobiju boravišne i radne dozvole i uživaju austrijske socijalne beneficije.\nPolicija je protiv osumnjičenih podnijela ukupno 59 prijava koje se odnose na organizovano pomaganje u kršenju zakona o boravku stranaca, posredovanje u sklapanju lažnih brakova i falsifikovanje isprava. U istrazi je saslušano 48 osoba, a za još devet osoba raspisana je potraga, prenijela je austrijska APA.\nOgraničen broj ljudi na javnim skupovima\nOsam strana čitulja za Strahinju: Majčina slama srce, jedna posebno privukla pažnju


Asad: Rat u Siriji nije završen, ubistva su američki način rada - Rat u Siriji\nFoto: Tanjug/AP | Asad: Rat u Siriji nije završen, ubistva su američki način rada\nN.N. 08.10.2020 09:57\nOn je, u intervjuu "Sputnjiku", rekao da teroristi trenutno kontrolišu određene regione Sirije i vrše, kako je rekao, "različite vrste zločina i ubistava".\n"Prije dvije godine smo počeli sa realizacijom plana modernizacije naše vojske i namjeravamo da izvršimo tu modernizaciju u saradnji sa Ministarstvom odbrane Rusije, jer se već decenijama naša vojska oslanja na rusko naoružanje", rekao je predsjednik Sirije.\nOn nije želio da kaže za kupovinu kojih tipova ruskog oružja je njegova zemlja zainteresovana.\n"Ubistva su američki metod rada, modus operandi, oni to stalno čine decenijama. Rade to svuda, u svim krajevima svijeta. Tu nema ništa novo. Stoga se mora imati na umu da su planovi tog tipa uvijek postojali iz različitih razloga. U uslovima sukoba u Siriji, trebalo bi da očekujemo nešto slično od Amerikanaca", rekao je sirijski lider u intervjuu za "Sputnjik".\nPrem njegovim riječima, "Vašington ništa neće odvratiti od takvih surovih akcija i napada, ukoliko u međunarodnim odnosima ne bude ravnoteže u kojoj Sjedinjene Američke Države ne mogu da izbjegnu odgovornost za svoje zločine".


08.03.2018 Međunarodni dan žena\nU znak sećanja na demonstracije američkih radnica u Čikagu 1909. godine i marš više od 15.000 žena u Njujorku koje su tražile kraće radno vreme, bolje plate i pravo glasa, širom sveta 8. marta obeležava se Međunarodni dan žena.\nPraznik je ustanovljen na Drugoj međunarodnoj konferencija žena socijalista 8. marta 1910. u Kopenhagenu, na inicijativu Klare Cetkin, vođe nemačkih socijalista i ženskog radničkog pokreta da se uvede dan večnog sećanja na demonstracije američkih radnica u Čikagu. Mnogo pre toga, prve javne demonstracije žena zaposlenih u industriji dogodile su se 8. marta 1857. u Njujorku. Policija ih je rasterala, ali su žene dva meseca kasnije osnovale sindikat i zahvaljujući njihovom radu, protesti 8. marta postali su tradicija.\nPrva proslava u našoj zemlji održana je u Beogradu, u tadašnjem Narodnom domu, 1914. godine. Međunarodni dan žena uskoro je počeo da se povezuje da socijalističkim zemljama. Nakon Oktobarske revolucije, zahvaljujući feminstkinji Aleksandra Kolontai Osmi mart je postao državni praznik u SSSR-u koji se koristio kao dan obeležavanja "herojstva radnica". Ujedinjene nacije su zvanično 8. mart proglasile Međunarodnim danom žena 1975. godine.\nIako borba žena traje već stotinu godina, ona još uvek nije završena. Žene u celom svetu još uvek se bore s raznim predrasudama, posebno u poslovnom svetu, još uvek manje zarađuju od svojih muških kolega, a često su izložene seksualnom uznemiravanju, mobingu i zlostavljanju. Žene su najčešće žrtve porodičnog nasilja. U poslednjih osam godina u Srbiji najmanje 251 ubijena je od strane partnera ili člana porodice. U nekim delovima sveta ženama su čak uskraćena gotovo sva osnova ljudska prava.\nPrema podacima evropske kancelarije za statistiku Evrostat objavljenim uoči Međunarodnog dana žena, žene su tokom 2016. godine u zemljama EU u proseku zarađivale 16 odsto manje nego muškarci. Oko 60 odsto mama u našoj zemlji zarađuje platu manju od republičkog proseka. Isti procenat žena na selu u Srbiji nema pravo na penziju, a samo 17 odsto su vlasnice imanja što je ograničenje za pokretanje posla i uzimanje kredita, najvećim delom se vode kao nezaposlene, iako rade i doprinose svojoj porodici.\nNažalost, Dan žena danas više nije praznik socijalne pravde i jednakih šansi za muškarce i žene, već je uglavnom banalizovan i pretvoren u tipičan praznik masovne kulture i potrošnje. Poštujmo i cenimo žene svaki dan, ne samo Osmog marta, a ovog dana se dodatno podsetimo na dugogodišnju borbu žena u kojoj su najveći uspesi bili uvođenje osmosatnog radnog vremena, ujednačavanje plata za muškarce i žene, ali i zaštita majki i uvođenje porodiljskog odmora.\nVi ste posetilac br: 16 135 289


Potpisan ugovor za autoput BG – Sarajevo, KILOMETAR će koštati 3,2 MILIONA EVRA?! – Gerila\nGerila > Politika > Potpisan ugovor za autoput BG – Sarajevo, KILOMETAR će koštati 3,2 MILIONA EVRA?!\nPotpisan ugovor za autoput BG – Sarajevo, KILOMETAR će koštati 3,2 MILIONA EVRA?!\nobjavljeno na Dec. 19, 2018 u 5:11 pm\nBeograd — Sa turskom kompanijom “Tašjapi” potpisan je komercijalni ugovor za projektovanje i izgradnju dela auto-puta Beograd-Sarajevo u vrednosti od 250 miliona evra.\nStrateški dokument su potpisali potpredsednica Vlade Srbije Zorana Mihajlović, v.d. direktora “Putevi Srbije” Zoran Drobnjak i predsednik turske kompanije “Tašjapi” Emrualh Turanli.\nPROČITAJTE JOŠ: (FOTO) NOVA NAREĐENJA SNS BOTOVIMA OD KOJIH JE I NAS SRAMOTA!\nAutoput Beograd-Sarajevo gradiće se u dve trase koje na teritoriji Srbije obuhvataju deonice Sremska Rača – Kuzmin, dužine oko 17 kilometara, i Požega-Užice-Kotroman, dužine oko 60 kilometara.\nUkupna vrednost izgradnje obe deonice na teritoriji Srbije je oko 1,05 milijardi evra, od čega je oko 220 miliona evra vrednost deonice Sremska Rača – Kuzmin, a oko 830 miliona evra deonica Požega-Kotroman.\nVrednost komercijalnog ugovora za projektovanje i izgradnju deonica autoputa Beograd-Sarajevo je 250 miliona evra, a obuhvata izradu plana detaljne regulacije, projekata i izvođenja radova na izgradnji autoputa Sremska Rača – Kuzmin (sa mostom preko Save) i izradu projekta za deonicu Požega-Kotroman.\nUkoliko uzmemo u obzir da su ove dve deonice dugačke ukupno 77 kilometara (kod Rače 17 km, a kod Požege 60 km) i da je ukupna vrednost 250 miliona evra, lako dobijemo i cenu jednog kilometra; kada 250 podelite sa 77 dobijate – 3,25 MILIONA EVRA!\nMinistarka je novinarima u Vladi Srbije rekla da Turska i Srbija imaju dobre ekonomske i bilateralne odnose i da je zajednički interes obe zemlje da se razvijaju, pre svega, u cilju stabilnosti regiona. Kako je navela, dobri odnosi između dvojice predsednika Aleksandra Vučića i Redžepa Tajipa Erdgoana rezultirali su različitim projektima i sporazumima.\nPROČITAJTE JOŠ: DARKO GLIŠIĆ UCENJUJE I MALTRETIRA RADNIKE KRUŠIKA?!\nMihajlovićeva je ukazala da trgovinski odnosi Srbije i Turske beleže značajan rast i da je obim trgovine iznosio u 2017.godini blizu milijardu evra, što je četiri puta više nego 2009.\nPotpredsednica Vlade Srbije i resorna ministarka kaže da je za prvih deset meseci ove godine razmena iznosila 850 miliona evra i da je plan da se ona poveća na preko dve milijarde evra.\nPROČITAJTE JOŠ: LUČANI POSTAVILI NESLAVAN REKORD: 200 SUMNJIVIH AUTOMOBILA NA 16 HILJADA BIRAČA!\n(izvor: B92.net, gerila.rs)\nTagoviautoputautoput beograd sarajevobeograd sarajevoemurlah turanlikilometar 3 miliona evrapožegasremtašjapiTurciturska firmaužicezorana mihajlovic\nFirma vođe navijača Zvezde dobila posao od EPS-a\nĐukanović zapretio fašističkom parolom poslanici opozicije!


Prijavite se za konkurs Ambasade Švajcarske na temu „Privatna vrednost” – Fakultet savremenih umetnosti\nPrijavite se za konkurs Ambasade Švajcarske na temu „Privatna vrednost”\nAmbasada Švajcarske raspisala je konkurs za izložbu i uputila otvoreni poziv svim mladim vizuelnim umetnicima u Srbiji da pošalju svoje radove.\nTema izložbe je „Privatna vrednost”, a ambasada traži najviše pet umetnika, čiji će radovi biti predstavljeni na zajedničkoj izložbi u rezidenciji ambasadora Švajcarske u Beogradu, u periodu od kraja maja do kraja jula 2018. godine.\nRok za prijavljivanje je 25. mart 2018. Prijave treba poslati na bel.vertretung@eda.admin.ch, a u naslovu mejla napisati „Za izložbu Privatna vrednost”.\nUslov za učešće je da ne budete stariji od 30 godina i da imate ostvaren boravak u Republici Srbiji od najmanje tri godine.\nKreativnost izražena kroz slike, fotografije, video-snimke, postavke…\nUmetnici temu mogu da predstave kroz slike, fotografije, video-snimke, postavke, skulpture (i u unutrašnjem i u spoljnom prostoru).\nTemu izložbe umetnici mogu da ispune kroz ličnu ispovest, životno okruženje ili lični prostor ispunjen poznatim predmetima ili svakodnevnim događajima. „Privatna vrednost”, na prvi pogled racionalna, može da postane iracionalna kroz stvaranje paradoksalnog umesto društveno prihvatljivog sveta.\nPobednike očekuju vredne novčane nagrade\nPrijave će ocenjivati profesionalni žiri. Svaki umetnik koji bude izabran za učešće u izložbi dobiće 500 evra u gotovini, kao pomoć za pripremu radova. Među umetnicima čiji radovi budu izloženi žiri će izabrati pobednika, koji će osvojiti specijalnu nagradu u iznosu od 2.500 evra.\nZa učešće treba poslati JEDAN dokument u PDF-u, koji treba da sadrži pet radova, uključujući naslove, vrste, dimenzije, godinu nastanka dela, biografiju umetnika i njegovo pismo (maksimalno 300 reči).\nSve detalje o konkursu možete pogledati ovde.


Vratite nezavisnost javnih servisa i izaberite profesionalce da ih vode! | Visokoin.com\nVratite nezavisnost javnih servisa i izaberite profesionalce da ih vode!\nNakon što su u periodu 2006-2010. godine tadašnje vlasti preuzele ingerencije nad upravljanjem javnim servisima ali i njihovu političku kontrolu, a što je dovelo od blokada u radu BHRT i RTFVBIH, međunarodna institucije pozvaju da vraćanje upravljačkih i regulacijskih prava RAK i kompetentim profesionalcima.\nNajnovije aktivnosti u Parlamentu Federacije BiH izazvale su zabrinutost u smislu obaveza Bosne i Hercegovine u oblasti neovisnosti medija i vladavine prava, smatraju u OSCE-u, OHR-u, Ambasadi Sjedinjenih Američkih Država i Delegaciji Evropske unije u BiH.\nU zajedničkom saopćenju navode da je posebno pokušaj zamjene svih članova Upravnog odbora RTV-a FBiH (Radiotelevizije Federacije BiH), jednim potezom, u suprotnosti s principima dobrog upravljanja i zakonom o RTV-u FBiH te da narušava neovisnost FTV-a.\nS obzirom na to da će Evropska unija obaviti evaluaciju stepena ispunjenja obaveza Bosne i Hercegovine u oblasti postizanja neovisnosti medija u okviru procesa pridruživanja, te s obzirom na to da predstavnik OSCE-a za slobodu medija stalno prati aktivnosti BiH u oblasti poštivanja svojih obaveza u smislu slobode medija, danas su zajednički urgirali na zvaničnike Federacije BiH da osiguraju imenovanje kompetentnih, nepristranih profesionalaca u Odbor FTV-a, u skladu sa zakonima.\nIsto tako, urgirali su i na novinare i menadžere medijskih kuća da obave svoj dio posla u podržavanju profesionalnih standarda, kaže se u današnjem saopćenju.\nStanje u oblasti slobode medija u Bosni i Hercegovini ostaje i dalje važan prioritet međunarodne zajednice, te su u saopćenju izrazili razočaranje zbog činjenice što se medijski sektor, posebno javni emiteri, koristi kao izgovor za političko pozicioniranje, a i dalje treba obaviti mnogo urgentnije praktične i tehničke poslove u ovom sektoru.\nUčvršćivanje neovisnosti medija počinje ponovnim usmjeravanjem na jačanje kompletnog sistema javnog emitiranja BiH i Regulatorne agencije za komunikacije.\nKao što je definirano zakonom, pozvali su institucije da finaliziraju usklađivanje entitetskih zakona sa zakonom na državnom nivou, uspostave korporacijske strukture sistema javnog emitiranja u BiH, te da se temeljito i ozbiljno pozabave pitanjem digitalizacije, kako bi mediji u BiH mogli održavati korak s medijima u cijelom svijetu.\n“Profesionalne, neovisne i nepristrane medijske institucije predstavljaju jedan od najvažnijih aspekata naprednog i razvijajućeg demokratskog društva, a predstavljaju i jednu od temeljnih vrijednosti koje njeguju ove organizacije”, rečeno je u saopćenju.\nNadalje se dodaje da se ovi principi moraju poštivati, te napominje da pažljivo prate sva dešavanja u oblasti prava i postupke imenovanja u vezi s javnim medijskim institucijama.\n“Zato urgiramo na vlasti da pažljivo razmotri pravne analize koje je zatražio predstavnik OSCE-a za slobodu medija, kako bi se pružila pomoć BiH u uspostavi medijskog okvira, koji omogućava političku i finansijsku neovisnost javnih emitera i regulatornih tijela”, istaknuto je.\nUpozoreno je i da će Evropska unija i dalje pratiti i ocjenjivati napredak Bosne i Hercegovine ka Evropskoj uniji u kontekstu Kopenhaških kriterija, a posebno će pratiti i ocjenjivati u kojoj mjeri država poštuje principe vladavine prava i osigurava profesionalne, neovisne i nepristrane medije. Rezultati ove analize bit će objavljeni u narednom Izvještaju o napretku.\nNajavljeno je da će OSCE i dalje pratiti razvoj situacije posredstvom predstavnika OSCE-a za slobodu medija, s ciljem promocije punog poštivanja obaveza prema OSCE-u u oblasti slobode medija.\nI na kraju OHR će, također, i dalje pratiti razvoj situacije u ovom sektoru u smislu poštivanja Daytonskog mirovnog sporazuma, te koraka poduzetih na njegovoj provedbi.


dunav Archives - Istočne VESTI\nĐerdap upisan u svetsku listu geoparkova Uneska\nMinistarstvo zaštite životne sredine Vlade Republike Srbije saopštilo je da je područje Đerdapa, odlukom Izvršnog saveta Organizacije Ujedinjenih…\nBojan Ćirić vaspitač u Predškolskoj ustanovi „Đulići“ dobitnik je Svetosavske nagrade. Njemu se danas za svoj rad sa decom…\nOpština Bor jedna je od 33 lokalne samouprave kojima su odobreni projekti za infrastrukturne radove iz Fonda za…\nObeležen dan Predškolske ustanove „Pčelica“\nSvečanom akademijom uz prisustvo brojnih gostiju i zaposlenih, obeležen je dan Predškolske ustanove “Pčelica”. Svečanosti su prisustvovali i…\nNegotin: Dan zaštite životne sredine obeležen i u Vrtiću – FOTO\nMeđunarodni Dan zaštite životne sredine obeležen je danas i u vrtiću. Obeležavanje je organizovala Služba za zaštitu životne…\nNegotin: Nove sprave za igru u PU “Pčelica” – FOTO\nU Predškolskoj ustanovi “Pčelica” u toku su radovi na opremanju dvorišta vrtića novim funkcionalnim spravama. Projekat za opremanje…\nNegotin: Dan Predškolske ustanove „Pčelica“\nSvečanom akademijom uz prisustvo brojnih gostiju i zaposlenih, obeležen je dan Predškolske ustanove “Pčelica”. Svečanosti su prisustvovali predsednik…\nBoljevac: Nova kuhinja u vrtiću!\nU Dečjoj ustanovi „Naša radost“ završeni su radovi na adaptaciji kuhinje, u kojoj se pripremaju obroci za decu…\nZaječar: Vaspitačicama 6% veće plate!!!\nU budžetu grada Zaječara za 2017. godinu predviđena su sredstva za povišicu vaspitačima, kaže Vladislav Milojević pomoćnik gradonačelnika.…\nDečja ustanova „Naša radost“ uskoro dobija novu kuhinju, koja se radi u skladu sa propisanim standardima za ovakve…


Novoimenovani ambasador Kine u BiH posjetio Službu\nDirektor Službe za poslove sa strancima Slobodan Ujić i zamjenik direktora Mirsad Buzar primili su danas u nastupnu posjetu Ji Pinga, novoimenovanog ambasadora Narodne Republike Kine u Bosni i Hercegovini. Direktor Ujić zaželio je dobrodošlicu ambasadoru Pingu i uspješan rad u njegovoj diplomatskoj misiji u BiH, te ga upoznao sa zakonskim nadležnostima Službe, kao i aktivnostima koje su obilježile prethodno razdoblje.\nTokom susreta razgovarano je o efektima potpisanog Sporazuma o međusobnom ukidanju viza između Narodne Republike Kine i Bosne i Hercegovine za nosioce običnih pasoša, kao i o problematici povećanog priliva migranata u BiH. Istaknuto je da sporazum treba iskoristiti za uvećanje ekonomske saradnje i razmjene. Također, dogovoreno je inteziviranje saradnje kako bi se provedba Sporazuma odvijala nesmetano.\nDirektor i zamjenik Službe upoznali su ambasodora Pinga s aktuelnom situacijom povećanog priliva migranata u našu zemlju, te izrazili očekivanja da će se prema svim pokazateljima sa kojima Služba raspolaže, taj broj povećati dolaskom proljeća.\nZaključeno je da će saradnja između Službe i Ambasade Narodne Republike Kine u BiH biti dodatno unaprijeđena u svim segmentima rada, naročito u razmjeni informacija, te sprečavanju ilegalnih migracija.\nAmbasador NR Kine u BiH izrazio je zahvalnost na dobrodošlici i dosadašnjoj izuzetnoj saradnji sa Službom za poslove sa strancima uz želju da se ona nastavi i razvija i u perspektivi.\nPosjeta ambasadorke NR Kine\nPosjeta ambasadora Francuske Službi\nPosjeta zajedničke komisije za ljudska prava


VUČIĆ SA TRAMPOM I PUTINOM! Dogovoreni sastanci premijera sa liderima SAD i Rusije! – NAJNOVIJE VESTI\nPredsednik Vlade već razgovarao sa najbližim saradnicima novog predsednika SAD. Vučić i Tramp srešće se u Njujorku, pre inauguracije 20. januara * U narednim nedeljama susret i sa Putinom, tema nabavka oružja\n– Ako sve bude po planu, naš premijer i novoizabrani predsednik Amerike sastaće se pre kraja januara, odnosno pre Trampove inauguracije, koja je zakazana za 20. januar… – navodi odlično obavešteni sagovornici Informera.\nPremijer Vučić prvi lider iz regiona koji je uspostavio kontakt sa ljudima novog predsednika SAD. To je sjajna vest za Srbiju!\nSusret Trampa i Vučića bio bi prvi susret američkog i srpskog lidera u poslednjih 15 godina (vidite okvir).\n– Sastanak predsednika Trampa i premijera Vučića neće imati zvaničan karakter pošto će biti upriličen pre Trampove inauguracije. Ipak, biće to sjajna, istorijska prilika da se unaprede odnosi Srbije i SAD – navodi naš sagovornik, koji juče nije hteo da nam otkriva bilo kakve druge detalje. Na naše pitanje s kim je od Trampovih saradnika Vučić razgovarao, on odgovara:\n– Ne mogu to da vam kažem, ali ću vam reći da je u pitanju jedan od najbližih i najpoverljivijih Trampovih ljudi. Reći ću vam i da je premijer Vučić prvi lider iz regiona koji je uspostavio kontakt sa ljudima novog predsednika SAD. To je sjajna vest za Srbiju!\nDolazak Đulijanija u Beograd kod Vučića pokazao se kao jako koristan. On ima prijateljski odnos prema Srbiji, za razliku od Klintonovih koji su nas bombardovali.\n– Na tom sastanku biće, pre svega, reči o nabavci oružja za Vojsku Srbije. Isporuka “migova 29” je već gotova i dogovorena stvar, a sada treba da se utvrde detalji dogovora u vezi sa isporukom druge vojne tehnike, od kojih je najvažniji PVO raketni sistem “buk” – precizira naš sagovornik. Prema njegovim rečima, u narednom periodu pred Srbijom se otvara sjajna perspektiva u odnosima i sa Rusijom i sa SAD:\n– U situaciji kada Amerika i Rusija više nisu neprijatelji na ivici sukoba, već saveznici, pred Srbijom se otvaraju silne mogućnosti. Sad samo od nas zavisi, od nas i od naše pameti…\n– Dobro je da postoje bilateralni susreti na vrhu i sa Amerikom, kao što smo do sada imali sa Rusijom ili Kinom. I tačno je da što odnosi Amerike i Rusije budu bolji, to će se manje Beogradu zamerati bliske veze sa Moskvom – podvlači Đukanović.\nBilo bi jako dobro da Srbija iskoristi promenu administracije u Stejt departmentu kako bismo unapredili naše bilateralne odnose sa SAD. Zato ja pozdravljam svaki korak u tom pravcu.\n– Đinđić je poslednji srpski premijer koji se sastao sa američkim predsednikom, 2001. sa Džordžom Bušom. Tada je to bilo jako važno i sada bi bilo od izuzetnog značaja da se Vučić sastane s Trampom. Srbija bi od tih bilateralnih sastanaka na visokom nivou sa Amerikom mogla mnogo da dobije. Prvo, Tramp je najavio neke zaokrete u spoljnoj politici, što bi moglo da nam pomogne da unapredimo odnose sa Amerikom, a i poboljšamo pozicije u regionu – objašnjava Milivojević i dodaje da bi Srbija tu imala i ekonomski interes, jer SAD imaju velikog uticaja na međunarodne finansijske institucije.


Umereno rizično poslovanje u Srbiji - Bizlife.rs\nUmereno rizično poslovanje u Srbiji\n12:13 Beograd, 02/10/2017\nBoniteska kuća “Dan i Bredstrit” (Dan & Bradstreet) ponovo je svrstala Srbiju u grupu zemlja sa umerenim rizikom poslovanja i stabilnim rejtingom. U društvu smo sa komšijama u regionu – Hrvatskom, Bugarskom, Madjarskom, Makedonijom, Albanijom i Rumunijom.\nBolji rejting u regionu ima Slovenija koja je okarakterisana kao zemlja blagog rizika, dok niži rejting od Srbije u regionu ima Bosna i Hercegovina kao zemlja veoma visokog rizika, navodi se u saopštenju.\nRejting dodeljen nekoj državi ukazuje na rizik poslovanja u toj zemlji i daje informaciju o efikasnosti plaćanja ka inostranstvu, kao i o isplativosti potencijalnih investicija, a\nAnalitičari Dan i Bredstrita upozoravaju na slabu vladavinu zakona u Srbiji.\n“Prema indeksu percepcije korupcije za 2016. godinu organizacije Transparensi internešnal (Transparency International), Srbija se nalazi tek na 72. mestu zajedno sa Burkinom Faso i Solomonovim ostrvima”, navodi se u izveštaju.\nOcenjeno je da korupcija i kriminal predstavljaju najveći problem, naročito sajber kriminal koji je u porastu, a najozbiljniji rizik od kriminala za investitore i izvoznike je prevara pri kupovini korišćenjem lažnog identiteta, zbog čega na kraju dobavljači ne dobiju svoj novac.\nU izveštaju se navodi i da bi se dugogodišnji spor sa Kosovom mogao približiti nekoj vrsti razrešenja.\n“Novi predsednik Aleksandar Vučić je inicirao unutrašnji dijalog o srpskoj politici prema Kosovu i nagovestio mogućnost priznanja otcepljene teritorije”, piše u saopštenju.\nDodaje se i da je ministar spoljnih poslova Ivica Dačić predložio podelu Kosova po kojoj bi enklave sa većinskim srpskim stanovništvom na severu prešle u sastav Srbije u zamenu za priznanje nezavisnosti ostatka Kosova.\nDan & Bradstree


Šef misije OEBS u Srbiji pohvalio Srbiju zbog unapređenja zakonskih okvira u oblasti nacionalnih manjina - Minority News\nPredsednica Vlade Republike Srbije, Ana Brnabić, razgovarala je 9. maja sa šefom Misije OEBS u Srbiji, ambasadorom Andreom Oricijem, o učešću ove organizacije u reformskim procesima u oblasti vladavine prava, reformi pravosuđa, kao i o stanju u medijima u Srbiji.\nŠef Misije OEBS u Srbiji je tokom razgovora zaključio je da je Srbija u prethodnom periodu posvetila dosta pažnje temi nacionalnih manjina i unapređenju zakonskih okvira iz ove oblasti. Naveo je spremnost Misije OEBS u Srbiji da nastavi saradnju sa državom po pitanju unapređenja prava manjina. Kao dobar primer naveo je projekat učenje jezika manjina, koji je OEBS u proteklom periodu sprovodio u opštinama Preševo i Bujanovac, ističući da je pozitivno iznenađen odzivom osoba albanske nacionalnosti za učenje srpskog jezika.\nPremijerka Brnabić je pohvalila rad Misije i ambasadora Oricija, pre svega u podsticanju dijaloga na nacionalnom i regionalnom nivou, pružanju podrške civilnom sektoru i jačanju demokratskih institucija.\nOznake:\tAna Brnabić, Misija OEBS u Srbiji


Kostreš: Za decentralizovanu Vojvodinu – Studio B\nKostreš: Za decentralizovanu Vojvodinu\nObjavljeno: 31.03.2016. 11:56 Izmenjeno: 31.03.2016. 11:56\nZamenik predsednika LSV Bojan Kostreš smatra da je dobro što je „vojvođansko pitanje“ jedno od centralnih za stranke koje izlaze na izbore.\nKostreš ocenjuje da to znači da su političari u Srbiji shvatili da je rešavanje pitanja Vojvodine i definisanje njenog statusa jedno od najvažnijih pitanja, ne samo za autonomiju Vojvodine, nego za razvoj države Srbije i za njene integracije.\n„Dok god se mi ne dogovorimo u Srbiji da li Srbija treba da bude unitarna država ili da bude decentralizovana, da li Vojvodina treba da ima u Srbiji autonomiju i koji nivo autonomije, mi ćemo imati jedan latentan problem i latentno pitanje koje može da preraste u problem, što mi u Vojvodini sigurno ne želimo“, kaže Kostreš za Tanjug.\nDodaje da je sama nedavna konstatacija Ivice Dačića da je „Vojvodina sada srce Srbije“, „nas u Vojvodini prestravila“, jer, kako kaže, kada je Kosovo „postalo srce Srbije“ – postalo je i problem koji do danas nije rešen.\n„Iskreno se nadam da je gospodin Dačić imao lapsus i da on ne planira da „srce Srbije“ premešta u Vojvodinu, jer mi ovde probleme ne želimo“, ističe Kostreš.\nPodsetivši da Liga na izbore izlazi samostalno, sa svojim programom i idejama, Kostreš kaže da upravo time ligaši žele da postave pitanje Vojvodine na način da Vojvodinu postave u centar kampanje.\n„Mi mislimo da jedino Vojvođani mogu na najkvalitetniji i najbolji način da upravljaju resursima kojima Vojvodina raspolaže i novcem koji se u Vojvodini zaradi. Kad kažem Vojvođani ne mislim samo na Ligu, već na sve građane, sve ljude u vojvođanske administraciji, ko god da je formira“, kaže Kostreš, mada je uveren da će se nova vojvođanska administracija formirati oko Lige.\nUpitan podrazumeva li neko buduće rešenje statusa Vojvodine promenu Ustava, Kostreš navodi da su sadašnja rešenja u najvišem pravnom aktu države loša, da je Liga upozoravala na to ali na neka druga loša ustavna rešenja.\n„Za nas je ipak najvažnije pitanje vojvođanske autonomije, ali kad o tome govorimo mi želimo da pošaljemo poruku građanima Srbije da sve za šta se zalažemo da ima Vojvodina nemamo ništa protiv da to imaju i Šumadija, ili ostali delovi Srbije“, napominje Kostres i pojašnjava:\n„Mi ne pristajemo da zbog drugih vojvođanska autonomija bude gašena ili uništavana, ali nemamo ništa protiv da druge oblasti u Srbiji imaju iste nadležnosti kao Vojvodina“.\nOvo stoga, dodaje, što Ligaši smatraju da jedna decentralizovana Vojvodina ima mnogo veću šansu za razvoj i napredak nego što to ima danas, „kada se sve odlučuje u Beogradu“.\nKostreš kaže da na žalost Srbija kasni u decentralizaciji, te da mora da se suoči s tim pitanjem, jer, kako kaže, asipemetričan položaj Vojvodine nije problem samo za ljude koji žive u Vojvodini već i za ostale u Srbiji.\nU tom smislu navodi da se mora uzeti u obzir činjenica da je Vojvodina tradicionalna autonomija, da je prvi put izrađena 1848, da je kroz različite države i sisteme evoluirala i da Vojvođani imaju pravo na svoju autonomiju, ali da ta autonimija ne sme i neće biti na štetu ostatka Srbije, „naprotiv, to može samo da pomogne Srbiji“.\n„Bogata Vojvodina znači bogatu Srbiju i jaka Vojvodina znači jaku Srbiju, a ne obrnuto“, zaključio je Kostreš.


Američka vlada je saopštila da će astronaute, među kojima i prvu ženu, na Mjesec poslati do 2024, a ne do 2028, kako je ranije bilo planirano.\nMisija planirana za 2024. godinu, Foto: Twitter/NASA\nLunarna misija planirana za 2024. godinu dobila je ime "Artemida" (Artemis), saopštila je američka svemirska agencija NASA, koja je od Kongresa zatražila dodatni novac da bi sve bilo urađeno na vrijeme.\nŠef NASA Džim Brindenstajn je sinoć tokom telefonske konferencije za medije zatražio dodatnih 1,6 milijardi dolara za narednu budžetsku godinu, da bi se finansirale rakete i svemirske sonde neophodne za izlazak astronauta na Mjesec. On je tom prilikom saopštio i ime misije.\nArtemida, Zevsova ćerka i Apolonova sestra bliznakinja, u starogrčkoj mitologiji je boginja Mjeseca. Apolon je svoje ime dao svemirskom programu "Apolo" u okviru kog je od 1969. do 1972. na Mjesec poslato 12 američkih astronauta.\nAmerička vlada je u martu saopštila da će astronaute, među kojima i prvu ženu, na Mjesec poslati do 2024, a ne do 2028, kako je ranije bilo planirano.\nTrenutni godišnji budžet NASA iznosi oko 21,5 milijardu dolara, od čega je oko 4,5 milijarde u budžetskoj 2019. godini posvećeno raketi SLS, kapsuli "Orion" i razvoju buduće lunarne orbitalne stanice, tri elementa bez kojih je odlazak Amerikanaca na Mjesec nemoguć.\n"Dodatne investicije su podstrek ogromnim naporima NASA da do 2024. spusti ljude na Mjesec", rekao je Brindenstajn.\nIako se spominjala i cifra od dodatnih osam milijardi dolara, Brindenstajn je rekao da je to "daleko iznad onoga što je agencija imala u vidu".\nŠef NASA koji sada treba da ubijedi Kongres da odobri tražena sredstva, rekao je da bi "mnogo volio" da može da odgovori kolika bi bila ukupna cijena misije.


Vizija i ciljevi elektronske carine | studenti.rs\nPočetna Skripte Ekonomija Vizija i ciljevi elektronske carine\nVizija i ciljevi elektronske carine\nStrategijom razvoja elektronske uprave u Republici Srbiji treba da se definisu osnovni ciljevi, nacela i prioriteti unapredjenja stanja u ovoj oblasti i utvrdjuju aktivnosti koje treba preduzeti u narednom periodu.\nPod elektronskom upravom podrazumeva se primena informacionih-komunikacionih tehnologija kojom se postize efikasniji i efektivniji rad organa uprave i imalaca javnih ovlascenja u funkciji vrsenja vlasti, ekonomskog rasta i smanjenja tereta administracije.\nStrategija se zasniva na usvojenim opredeljenjima Vlade Srbije za razvoj informacionog drustva i reformu drzavne uprave sadrzanih u Strategiji razvoja informacionog drustva u Republici Srbiji i Strategiji reforme drzavne uprave u Republici Srbiji. Koncept i vizija elektronske uprave zacrtani Strategijom razvoja informacionog drustva predstavljaju osnovu za nacela i prioritete razvoja elektronske uprave definisane Strategijom.\nInformacioni sistemi u spoljnotrgovinskom i carinskom poslovanju -


Ministar sigurnosti BIH održao sastanak o migracijama u fokusu situacija u USK — Radio Velkaton : Radio Velkaton\n1. Septembra. 2020. USK\nMinistar sigurnosti BIH održao sastanak o migracijama u fokusu situacija u USK\nNa poziv ministra sigurnosti Bosne i Hercegovine Selme Cikotića, jučer je održan radni sastanak sa predstavnicima vlasti USK-a Mustafom Ružnićem, gradonačelnikom Bihaća Šuhretom Fazlićem, te policijskim komesarom Mujom Koričićem.\nVišesatnom sastanku prisustvovali su predstavnici Delegacije Evropske unije u BiH, Međunarodne organizacije za migracije (IOM) i Službe za poslove sa strancima BiH te Operativne grupe Ministarstva sigurnosti. Najbitniji zaključci sastanka su, premještanje maloljetnika iz Bire i Mirala, zatvaranje ovih centara, te proširivanje kapaciteta na Lipi.\nMaloljetnici iz Bire trebali bi biti izmješteni u Prihvatni centar Duje kod Doboja, dok će punoljetni, ukoliko ne odu u “game” (ilegalni prelazak granice op.a.), bit će prebačeni u kamp Lipa. Bira će nakon toga biti zatvorena.Rok za zatvaranje Bire je 10 dana, ukoliko on ne bude ispoštovan, migranti će zbog sigurnosti građana, kako je potvrđeno, “silom” biti prebačeni u kamp Lipa. Kada je riječ o Miralu, za njegovo zatvaranje potreban je prihvatni centar van grada jer neće biti dozvoljeno da se migranti iz ovog kampa prebace u kamp Lipa.


Obama bi da Merkel spasava liberalni Zapad od Trampa\nBeta\t 18. novembra 2016. 13:35\nOproštajna poseta odlazećeg američkog predsednika Baraka Obame Evropi i njegov sastanak iza zatvorenih vrata s liderima glavnih zemalja Evropske unije, imaju za cilj da se Evropljani i Nemci ubede da kancelarka Angela Merkel bude “spasiteljka liberalnog sveta” i brana politici novoizabranog predsednika Donalda Trampa.\nTo smatraju analitičari i komentatori evropskih medija, a “Politiko” je, ne bez primese podrugljivosti, u naslov izveštaja stavio “Novi posao za Angelu Merkel: Spasiteljka sveta” što se podudarilo i s ozbiljnom ocenom američkog časopisa “Forin polisi” da nemačka kancelarka sad može biti jedina “na braniku liberalne demokratije”.\nFrancuski list “Figaro” je istakao da “Obama vidi Merkel kao čuvara vrednosti Zapada… i uveren je da je centar Evrope u Berlinu, dok su ostali evropski lideri svedeni na ulogu statista”.\nU svim izveštajima je posebno podvučeno da se Obama već uključio u kampanju za nemačke izbore 2017. “Kad bih ja bio Nemac, ja bih glasao za nju”, rekao je, a zapaženo je i da je američki list “Njujork tajms” napisao da je “izbor Trampa za predsednika izneo Angelu Merkel kao poslednju branu liberalnog Zapada”.\nZa Obamu je bilo veoma važno i da poruči, a bila je to i poruka Evropljanima, da se “nada da će izabrani predsednik (Tramp) održati konstruktivan pristup, s područjima saradnje, ali i da neće popustiti Moskvi kada se Rusija ogluši o međunarodne norme”.\nAngela Merkel je rekla da će “učiniti sve da dobro saradjuje s Trampom” i sada se evropski analitičari i javnost pitaju šta to deo američke elite koja je izgubila predsedničke izbore, odista očekuje od nemačke kancelarke.\nTo tim pre što su se Obama i Merkel ozbiljno sukobljavali oko rešavanja ekonomsko-finansijske krize i duboko neslagali o politici “stezanja kaiša”, delom i imigracije, vojne operacije u Libiji, a da se i ne pominje afera američkog prisluškivanja evropskih vodja, uključujući kancelarku Merkel.\nUpravo te nevolje su dovele u pitanje politiku Angele Merkel i u EU i u samoj Nemačkoj, i oslabile njen položaj i uticaj.\nJedan nemački analitičar postavlja pitanje kako to Nemačka, sa skromnom armijom i bez nuklearnog naoružanja, sad može biti vodja liberalnog sveta, ako je nesumnjivo da su SAD daleko najsnažnija vojna i ekonomska sila, te će zato američka geopolitička moć ostati netaknuta bez obzira na spoljnu politiku Trampa.\nFrancuski list “Mond” primećuje da je slabljenje uticaja francuskog predsednika Fransoa Olanda i doskorašnjeg britanskog premijera Dejvida Kamerona postepeno učvrstilo uverenje Bele kuće da je Nemačka pravi američki oslonac u Evropi.\nAngela Merkel je jedina od evropskih vodja dobila najviše američko odlikovanje, Medalju slobode, 2011. godine.\nObama je bio zadovoljan i prilično tvrdim stavom Berlina prema Rusiji u zbivanjima oko Ukrajine i Krima, iako su tu Amerikanci uvek nametali svoju politiku i rešenja.\n“S godinama je Obama zaključio da je Merkel njegov najpouzdaniji partner u Evropi, koji može održati evropski poredak”, zaključak je Olafa Benkea, istraživača Nemačkog saveta za medjunarodne odnose.\nOtud je Obama u Atini ove nedelje izjavio da je “Americi i svetu potrebna snažna, napredna, demokratska i ujedinjena Evropa”. To je bila i poruka da se svim snagama treba suprotstaviti pretećem talasu populizma i ekstremnih snaga i lidera koji u Evropi prete da s vlasti sruše nosioce liberalnog kapitalizma i demokratije.\nToga se najviše boje Trampovi protivnici s obe strane Atlantika, ali Aleksandra de Hop Shefer iz američkog “Nemačkog Maršalovog fonda” smatra da, “ako američki predsednik i želi da prenese Angeli Merkel vodeću ulogu u odbrani slobodnog i demokratskog sveta, nije sigurno da ona zaista želi da je preuzme”.\nDanašnji mini susret na vrhu lidera Francuske, Velike Britanije, Italije, Španije i Nemačke s Obamom u Berlinu, zaključak je Aleksandre de Hop Shefer, pokazuje da “Angela Merkel ne želi da sama nosi baklju zapadnih demokratija koje su zapale u nevolje”.


Goldman Saks će ponovo trgovati kriptovalutama – Bankar.rs\nHome/ANALIZE/Goldman Saks će ponovo trgovati kriptovalutama\nGoldman Saks će uskoro ponovo uspostaviti trgovinski biro namenjen kriptovalutama, prenosi Rojters.\nMeđutim, od tada se poboljšala i infrastruktura i popularnost kriptovaluta poput bitkoina, koji je skoro postigao rekordnu vrednost. Procenjuje se da je i institucionalno interesovanje za kriptovalute tokom prošle godine poraslo za 470 odsto.\nBrojne kompanije, poput Skvera, Tesle, ili Mikro stratedžija, u skorije vreme počele su da kupuju zalihe popularne kriptovalute u iznosima koji se mere stotinama miliona ili milijardama, što ukazuje na potencijal za trgovanje kriptovalutama na duže staze.\nNovi biro biće deo odseka za globalno tržište ove američke banke, što je prošle godine bio najveći i najprofitabilniji odsek, i najverovatnije će se baviti kupovinom i prodajom u ime klijenata, ali neće samostalno upravljati tim sredstvima, preneo je Startit.\nImajući u vidu poslovični oprez velikih institucija i investitora prema novim kompanijama i idejama, potez Goldman Sachs-a još jedan je od pokazatelja da porast vrednosti bitkoina izgleda nije kratkog daha.\nBitcoin Goldman Saks Kriptovalute


HydroStar napitak - WANNABE MAGAZINE\nU toku treninga, rekreativnog vežbanja ili dugog izlaganja visokim temperaturama, gubi se velika količina elektrolita koja se ne može nadoknaditi uzimanjem vode ili gaziranih napitaka koji u svom sastavu nemaju odgovarajuću količinu elektrolita. Ukoliko ste fizički aktivni treba da pijete pre svega sportsko piće, jer mišići imaju potrebu za energetskim sastojcima kako bi bili u stanju da izdrže pojačan fizički napor.\nNeophodno je da sportisti i rekreativci svaku fizičku aktivnost započnu dobro hidrirani, jer usled intenzivne produkcije toplote, pojačano je i znojenje, te kod neadekvatne nadoknade tečnosti i elektrolita postoji mogućnost dehidracije i drugih poremećaja zdravlja.\nDa biste ostvarili dobru hidriranost potrebno je obezbediti ravnotežu između unosa i gubitka vode. HydroStar napitak sa aromom mandarine savršena je dopuna sastojaka utrošenih u toku fizičkih aktivnosti. Sadrži kombinaciju glukoze i elektrolita koja obezbeđuje optimalnu rehidraciju pre, tokom i nakon treninga. Njegov izbalansirani sadržaj pruža sportistima, ali i rekreativcima dodatnu energiju prilikom vežbanja i mogućnost postizanja još boljih rezultata. Zbog svega toga osobe koje praktikuju fizičku aktivnost više će uživati u vežbanju i istrajati u tome da vežbaju u kontinuitetu.


• Parking servis u akciji\nParking servis će početkom septembra sprovesti dve akcije: jednu vezanu za početak školske godine, a drugu za nepropisno parkiranje.\nPrvog dana nove školske godine JKP „Parking servis Sombor”, peti put za redom počeće jednonedeljnu akciju u želji da pomogne đacima prvacima da što bezbednije dođu do svoje škole. U toku akcije pod sloganom „Rezervisano za đake prvake” ispred tri osnovne škole u centru grada: „Nikola Vukićević”, „Bratstvo-jedinstvo” i „21. oktobar”, biće rezervisano nekoliko parking mesta na kojima će roditelji moći da zaustave vozila i bezbedno uvedu svoje prvake u školu. Kontrolori preduzeća će pomagati roditeljima i ostalim učesnicima u saobraćaju da se lakše snađu u metežu prvog školskog dana. Akcija će se odvijati na početku smene koju pohađaju đaci prvaci - saopštio je Parking servis.\nOd sutra, pa do 5. septembra na snazi će biti i preventivna akcija „Oslobodi prolaz”. „Radnici „Parking servisa” će na vozila koja su parkirana na mestima koja su označena sa oznakom „X” (kolski ulazi, prilazi objektima i sl.) i na drugim mestima na kojima se onemogućava pristup parking mestu” ili izlazak nekom već parkiranom vozilu, postavljati obaveštenje da vozila nisu parkirana u skladu sa zakonom. Nakon završetka akcije vozila će biti uklanjana specijalnim vozilom „pauk”.\ntriletrip @ Uto, 28.08.2012. 15:58\nakcija oslobodi prolaz parking mesta parking servis parkiranje početak saobraćaj školska godina sombor\n• Parkiranje izmenjeno zbog paprikaša\nOd petka do nedeljne zore režim parkiranja biće izmenjen u delu centra grada zbog održavanja manifestacije „Somborski kotlić”.\nPrvo ograničenje parkiranja stupa na snagu u petak od 14 časova kada će za vozila biti zatvorena parking mesta ispred Grašalkovićeve palate i Galerije „Milan Konjović” i trajaće do nedelje u 2 sata. Pariska ulica će biti zabranjena zona za ostavljanje vozila od subote u 14 časova, pa sve do dva sata iza ponoći u nedelju - saopštio je „Parking servis Sombor”. Deo Trga cara Lazara od Srednje tehničke škole prema Trgu svetog trojstva za parkiranje se zatvara u subotu ujutru od sedam sati, sve do kraja „Somborskog kotlića”, odnosno do dva časa u nedelju, kao i deo parkirališta kod Živinske pijace.\nSaobraćajna policija i redarska služba Somborskog kotlića usmeravaće građane po predviđenom režimu saobraćaja.Parking servis moli građane da poštuju privremeni režim saobračaja tokom vikenda, kao i za tu priliku postavljenu saobraćajnu signalizaciju. Sva vozila koja se budu zatekla na navedenim lokacijama nakon zatvaranja saobraćaja biće uklonjena „paukom” - saopštio je danas „Parking servis Sombor”.\ntriletrip @ Pon, 16.07.2012. 15:44\nograničenje parking servis sombor parkiranje saobraćaj sombor somborski kotlić zabava\n• Parkiranje do 20 sati (4)\nPomeranjem časovnika sat u napred produžen je i period naplate parkiranja.\nJKP „Parking servis Sombor” saopštio je da je od ponedeljka, 26.03.2012. godine, vreme naplate parkiranja od 7 do 20 časova, u skladu sa Odlukom o javnim parkiralištima na teritoriji Grada Sombora. Naplata parkiranja je za vreme zimskog računanja vremena trajala do 19 časova.\ntriletrip @ Pon, 26.03.2012. 01:23\nparking servis parkiranje sombor


Vučić i Mogerini: Primena sporazuma osnovni uslov za nastavak dijaloga | KoSSev\nVučić i Mogerini: Primena sporazuma osnovni uslov za nastavak dijaloga\nČetvrtak 27. oktobar 2016, 20:30\nOsnovni uslov za nastavak dijaloga Beograda i Prištine jeste primena sporazuma postignutih u Briselu, zaključili su danas u telefonskom razgovoru premijer Srbije, Aleksandar Vučić i visoka predstavnica Evropske unije za spoljnu politiku, Federika Mogereni, saopšteno je iz Vlade Srbije. Razgovor je, kako je Premijer Srbije ranije danas kazao, samoinicijativno zatražila Federika Mogerini, a povodom najnovijih zahteva za dijalog koje je iznela kosovska ministarka za dijalog, Edita Tahiri. Tahiri je, u međuvremenu istakla da nisu u pitanju zahtevi, već teme za narednu fazu dijaloga.\nVučić i Mogerini su se tokom razgovora saglasili da je neophodno u najkraćem roku sprovesti sporazume koje su Beograd i Priština postigli u Briselu, saopšteno je iz Vlade Srbije.\nNjih dvoje saglasni su i da je nastavak evropskog puta Srbije "od suštinskog značaja" ne samo za političku, već i za ekonomsku budućnost Srbije.\n"Zarad dobrobiti naroda"\nU međuvremenu se, povodom razgovora Vučića i Mogerini, oglasila i Evropska služba za spoljne poslove.\n"Mogerini i Vučić su se saglasili je neophodna brza primena svih postignutih dogovora, zarad dobrobiti naroda. Istovremeno oni dele i mišljenje da je uspešan nastavak dijaloga neophodan za ceo region," ističe se u saopštenju ove službe.\nPremijer Srbije se i tokom današnje sednice Skupštine Srbije osvrnuo na razgovor sa Mogerini, ocenivši da je on bio "dobar". Dodao je i da će Beograd nastaviti razgovore sa Prištinom i da će pokušati da implementira ono što je dogovoreno, iako, kako je istakao, ima mnogo problema.\n"Vi morate da razumete da naš ekonomski napredak, između ostalog, zavisi i od slike kakvu šaljemo u svet i koja ne mora uvek da bude saobražena ili istovetna onome što mi želimo. Upravo zato je potrebno da donesete kompromisne i teške odluke, ali sve to ima svoje granice," kazao je Vučić tokom skupštinske sednice.\nOn je najavio i da će se u Skupštini raspravljati o dijalogu Beograda i Prištine.\nReagujući na jučerašnji dokument iz Prištine, Premijer Srbije, kazao je ranije danas da su zahtevi Prištine "potpuno neverovatni", da pokazuju da ne žele dijalog, ne doprinose rešenju problema, već su "dodatno ulje na vatru".\nKosovska ministarka za dijalog, Edita Tahiri, juče je pred Odborom za spoljne poslove Skupštine Kosova predstavila dokument u kojem se iznose novi zahtevi za dijalog sa Beogradom, kao što su uspostavljanje "granice između Kosova i Srbije", saradnja na poljima koja su od interesa "za obe zemlje", poštovanje "suseda", nemešanje Srbije i prestanak "intervenisanja" na Kosovu i ratna odšteta. Ona je, u međuvremenu, reagujući na izjave iz Beograda kazala da nisu u pitanju zahtevi, već teme za sledeću fazu pregovora, koje su, kako je kazala, još pre dve godine, obe strane u dijalogu bile u obavezi da predstave.


„Ova aktivnost je započeta prije godinu dana i uspjeli smo brzo doći do realizacije. Dva specijalna vozila ukupne vrijednosti oko 100.000 KM za potrebe Vlade Brčko distrikta BiH nabavio je Crveni krst koji svojim radom pokazuje da je riječ o veoma odgovornoj organizaciji. Siguran sam da će ovo unaprijediti kvalitet nastave, posebno za osjetljive grupe u našem školstvu. Nama u Vladi preostaje da u saradnji sa Crvenim krstom radimo i dalje na ovakvim i sličnim projektima i da poradimo malo više na tome kako bismo osigurali kvalitetnije uslove za život i eventualno angažman lica sa posebnim potrebama koja završe školski proces“, kazao je Milić.\n„U posebnom odjeljenju Treće osnovne škole mi imamo četrnaest učenika sa posebnim potrebama. Kada je riječ o inkluzivnoj nastavi svaki dan radimo na njenom poboljšanju. Pratimo evropske trendove, ulažemo u nastavni kadar i pružamo sve ono što se može učiniti za mališane kako bi se sutra što više osposobili za samostalan život“, kazao je Osmanović.\n„Riječ je o aktivnosti koja se odnosi na užinu za učenike, odnosno djecu socijalnih kategorija. Ove godine imamo i sufinansiranje Vlade Brčko distrikta BiH u iznosu od 10.000 KM što će za duplo povećati broj užina. Također, tu je i projekat koji smo započeli još 2015. godine putem Odjeljenja za javnu sigurnost, a odnosi se na ormariće prve pomoći koji su postavljeni u osnovnim i srednjim školama kao i obdaništima. Vršit ćemo redovno dopunjavanje ormarića sanitetskim materijalom“, kazao je Šehanović.


Srbija pomaže opštinama u energetskoj efikasnosti, javnom osvetljenju\nOpštine u Srbiji mogu da zaključno sa 12. novembrom prijave po jedan projekat za obnovu zgrada i druge mere energetske efikasnosti ili u oblasti javnog osvetljenja.\nMinistarstvo rudarstva i energetike pozvalo je opštine da podnesu zahteve za bespovratna sredstva od ukupno 43 miliona dinara (366.000 evra) za unapređenje energetske efikasnosti objekata od javnog značaja i javno osvetljenje. Vlada Srbije je za drugi od ta dva segmenta izdvojila tri miliona dinara odnosno 25.500 evra.\nRok za prijave je 12. novembar u 15 sati. Ministarstvo je navelo da će prvo oceniti projekte i napraviti rang-listu. Dodalo je da će zatim objaviti akt o finansiranju i da sledi potpisivanje ugovora.\nU siromašnim područjima biće pokriveno do sto odsto troškova\nZa mere energetske efikasnosti u takozvanim devastiranim područjima Srbija je namenila 20 miliona dinara odnosno 170.000 evra. Po zvaničnoj klasifikaciji, to podrazumeva opštine čiji je stepen razvoja ispod polovine proseka u Srbiji. Lokalne samouprave u toj kategoriji tako će moći da pokriju do sto odsto troškova.\nPreostalih 20 miliona dinara je za ostatak zemlje, a vlada će obezbediti najviše po 70 procenata vrednosti radova. Sredstva opredeljena za javno osvetljenje pokriće do 20 odsto troškova po projektu.\nProgram obuhvata solarne termalne kolektore\nMinistarstvo rudarstva i energetike je dodalo da će sufinansirati radove na termičkom omotaču zgrade, tavanicama iznad otvorenih prolaza, podovima na tlu, klimatizaciji, unutrašnjem osvetljenju i grejanju, uključujući solarne termalne kolektore i sisteme za merenje i kontrolu.\nSvaka opština može da prijavi po jedan objekat. Subvencije za mere energetske efikasnosti iznose 45.000 dinara (383 evra) po kvadratnom metru grejne površine za zgrade do 300 kvadrata i 35.000 dinara (298 evra) za veće objekte.\nTagovi: energetska efikasnost, javno osvetljenje, subvencije\nPočetna » Vesti » Energetska efikasnost » Srbija pomaže opštinama u energetskoj efikasnosti, javnom osvetljenju


DRAGOSLAV BOKAN: Neko bi za SKANDAL od serije "Nemanjići", trebao da odgovara! (VIDEO) | Vestinet.rs\nPočetna AKTUELNO\tDRAGOSLAV BOKAN: Neko bi za SKANDAL od serije „Nemanjići“, trebao da odgovara! (VIDEO)\nPilot epizoda „Nemanjići“ izazvala je burne reakcije u javnosti, a svoj komentar dao je i režiser Dragoslav Bokan, koji je istakao da se na ovaj način mladi udaljavaju od istorije.\nOn je gostujući u emisiji „Ćirilica“ napomenuo da su gledaoci u prvoj epizodi imali prilike da se uvere da postoji nešto gore od laži, a to su dosada, neuverljivost, neveština na nivou seoske priredbe i jedna nenamerna parodija.\n„Ovim se upravo mladi ljudi udaljavaju od Nemanjića (jer neće gledati dalje epizode), ali i od istorije“, rekao je Bokan i dodaj da je ova serija, kao skoro nijedna druga, uspela već od prve epizode da otera gledaoce.\n„Imate seriju koja ukida interes i radoznalost kod nekoga ko je upravo želeo nešto da sazna i odustao od toga odmah u prvoj epizodi jer je shvatio da je reč o nečemu što je toliko ispod nivoa onoga što mi očekujemo, i to sa pravom, jer ipak su neki milioni evra uloženi u tu seriju, ogroman rad i mnogi talenti ljudi“, smatra režiser i dodaje:\n„Ljudi koji su radilli na seriji o Nemanjićima ne bi trebalo da izlaze na ulicu od sramote jer je Srbija izgubila jednu veliku šansu. Šansu koju će ko zna kada dobiti, zahvaljujući izboru onih koji su birali scenario, zahvaljujući tome što je scenario radio jedan od naših najvećih scenarista Gordan Mihić, ali koji nije čovek koji ima osećaj za istorijsku epohu“.\n„Nema emocija, Tako da, klinci danas već prave viceve i kažu da kada je Stefan Nemanja molio Svetog Đorđa – zapravo ga je molio da ga izbavi iz serije „Nemanjići““, istakao je Bokan.\nNemanjićirežiser Dragoslav Bokanvesti


Kipar: država spora u uvođenju zakona o rodnom identitetu - Geten\nKipar: država spora u uvođenju zakona o rodnom identitetu\nKipar je verovatno jedna od poslednjih država Evrope koja će uvesti zakon o rodnom identitetu u svoje zakonodavstvo i dozvoliti osobama da promene svoje ime i oznaku za rod u zvaničnim dokumentima, izjavila je poverenica Luiza Hristodulides krajem maja.\nOna je dodala da će nacrt zakona o rodnom identitetu, odnosno revidirana verzija prethodne verzije koja je sačinjena 2019, biti predmet konsultacija sa svim kompetentnim zainteresovanim stranama, pre nego što bude bio poslat u parlament.\nIma ljudi koji osećaju nelagodu spram svog biološkog roda, Zanetu je rekla i odbacila tvrdnje da će zakon o rodnom identitetu biti zloupotrebljen za izbegavanje služenja vojnog roka na Kipru.\nPoverenica, koja je govorila na radionici Nacionalne garde, izjavila je da će zakon omogućiti trans osobama da se osete „preporođeno ili ponovo rođeno“, i da će im olakšati svakodnevni život.\nS druge strane, Poverenica za upravu i ljudska prava, Marija Stilijanu Lotides govorila je o seksualnom uznemiravanju na radnom mestu i potrebi poslodavaca da „im se omogući vokaciona obuka kako bi mogli da uvedu efikasne mere za sprečavanje svih oblika diskriminacije zasnovane na polu.“\n„Poslodavci su u obavezi da preduzmu sve odgovarajuće i pravovremene mere za sprečavanje takvih dela… a propust da se uvede ovakav pravilnik značiće da je odgovornost na poslodavcu.“\nPravilnikom o ponašanju na radnom mestu informišu se radnici/e o relevantnim zakonima i onome što mogu da preduzmu u slučaju da su žrtve maltretiranja ili seksualnog uznemiravanja.\nPrvi gej prajd na Kipru održan je 2014. godine u glavnom gradu, Nikoziji, a istopolne zajednice su ozakonjene 2015. godine.


Hokej/Najava utakmica – Strana 8 – CZBG portal\nZvezda protiv NS Stars-a, Red team protiv Vojvodine\n10. februara 2018. czbtv\nNapokon su potvrđene satnice za neke hokejaške utakmice u seniorskoj konkurenciji. Naime, u okviru Državnog prvenstva Srbije, u ledenoj hali Pionir, 12. februara (ponedeljak), sastaće se ekipe Crvene zvezde i NS Stars-a. Utakmica je zakazana za 18:45. Ovom prilikom pozivamo navijače Crvene zvezde da dođu i podrže naše hokejaše u borbi za titulu prvaka Srbije […]\nHokejaške vesti (rasporedi utakmica)\n8. februara 2018. czbtv\nOd utakmica koje nam slede u narednom periodu, aktivni će biti seniori Crvene zvezde, Red team i U18. Igraće se utakmice regionalnog IHL takmičenja, kao i Državnog prvenstva Srbije (DPS). Neki termini još uvek nisu potvrđeni, ali mi ćemo vas u nekim od narednih najava obavestiti kako o datumima (ako dođe do promena), tako i […]\nZvezda protiv Red team-a, Red team protiv NS Starsa\n6. februara 2018. czbtv\nNastavlja se Državno prvenstvo Srbije u hokeju na ledu, obavijeno velom tajne. Naime, uspeli smo da dođemo do informacije kada se igraju neke utakmice, kao i to da je nedavno održan sastanak kuba sa Savezom u kome je insistirano da se utakmice u Državnom prvenstvu ili odigraju ili registruju službenim rezultatom. nadamo se da ćemo […]\nGradski derbi: Kraljevi-Nogice\n5. februara 2018. czbtv\nVerovatno vam sam naslov nije puno govorio osim ako ne znate o čemu se zaista radi. Naš portal veoma pomno prati dešavanja u hokejaškom klubu Crvena zvezda, a samim time pratimo i veterane, popularne Kraljeve, koji ove sezone ostvaruju odlične rezultate. Nakon što su u prethodne četiri utakmice ostvarili četiri pobede (poslednja nad Spartakom u […]\nHokejaški vikend mlađih kategorija\n3. februara 2018. czbtv\nKako je utakmica seniora Crvene zvezde i Maribora otkazana (biće registrovana 5:0 za Zvezdu), ostalo nam je da vas obavestimo o nastupima mlađih kategorija. U18, koju predvodi trener Nenad Milinković, trebala bi sutra (4. februar) da gostuje na Bledu protiv istoimene ekipe. U14, trenera Nemanje Jankovića, odigraće dve utakmice (4. i 5. februar) u Ljubljani […]\nZvezdini Kraljevi u Subotici\n2. februara 2018. czbtv\nVeterani hokejaškog kluba Crvena zvezda, popularni Kraljevi, u nedelju će odigrati novi meč u okviru 1B lige koju su prošle sezone i osvojili. Nakon tri startne pobede (2 protiv Spartaka i 1 protiv Drvenoh nogica), u nedelju će crveno-beli veterani dati sve od sebe da nastave ovaj niz i da ponovno savladaju subotičane. Utakmica se […]\nJoš jedan derbi: Zvezda u Celju\n24. januara 2018. czbtv\nRegionalna hokejaška liga (IHL) ušla je u svo treći krug. Crvena zvezda je u prošlom kolu ispustila priliku da pobedi Triglav (poraz u Pioniru 1:2) i da se tako bori protiv drugoplasirane ekipe Celja za to drugo mesto i prednost domaćeg leda u plej ofu. Naime, u ovom trenutku drugoplasirano Celje ima 51, dog trećeplasirana […]\nIvan Anić vas poziva na derbi Zvezda – Triglav\n18. januara 2018. czbtv\nZvezda u derbiju kola dočekuje Triglav – Pajević i Brkušanin vas pozivaju na utakmicu\nNakon što su rutinski pobedili ekipu Vojvodine rezultatom 5:1, hokejaše Crvene zvezde očekuje jedan od dva naredna derbija u IHL-u. Na megdan crveno-belim oklopnicima dolazi ekipa Triglava koja je trenutno lider u regionalnom takmičenju i koja će sigurno biti jedan od glavnih konkurenata našim hokejašima za osvajanje ovog takmičenja. U prethodbe dve utakmice ekipa Triglava […]\nZvezda dočekuje Vojvodinu, Podunavac i Anić očekuju pobedu\n15. januara 2018. czbtv\nSeniori hokejaškog kluba Crvena zvezda napokon izlaze na led u 2018. godini. Nakon nekih odloženih utakmica crveno-beli će u sredu, 17. januara, od 17:30 časova dočekati ekipu Vojvodine. Ova utakmica će se, pored bodovanja za IHL takmičenje, bodovati i za Državno prvenstvo Srbije. Što se tiče IHL takmičenja crveno-beli oklopnici (beogradski, naravno) su trenutno na […]